הוועדה לענייני ביקורת המדינה, כנסת 20, פרוטוקול מספר 95, 2016-03-02 09:00

קארין אלהרר: בוקר טוב לכולם, היום ה-2 במרס 2016, כ"ב באדר א' התשע"ו, השעה 09:05.

קארין אלהרר: הנושא שנדון בו היום פינוי שדה דב, פיתוח ותחזוקה של שדות תעופה פנים ארציים ומנחתים – דו"ח מבקר המדינה 66א, ואני אומרת שאנחנו נדון היום בעיקר בפינוי שדה דב.

קארין אלהרר: בוקר טוב לצוות מבקר המדינה, לראש עיריית אילת.

קארין אלהרר: תראו, פינוי שדה דב לכאורה נראה כמו צעד מתבקש, כי צריך את השטחים, יחידות דיור והדיור במשבר וכו'.

קארין אלהרר: אבל מה שברור, שכדי ללכת למהלך כזה צריך גם למצוא פתרונות אמיתיים למצב.

קארין אלהרר: והפינוי הזה של שדה דב, הוא פינוי שמעורר הרבה מאד בעיות.

קארין אלהרר: לכשייסגר, אם ייסגר שדה דב, קו הנסיעה אילת -תל אביב יוארך משמעותית.

קארין אלהרר: לא בטוח שבכלל יש פתרונות לסגירתו של שדה דב.

קארין אלהרר: הקו הזה משמש נוסעים רבים שנזקקים לטיסות האלה הרבה פעמים בשל אילוצי עבודה, טיפולים רפואיים ובכלל, איזו השפעה תהיה לסגירה על העיר אילת.

קארין אלהרר: במקום נסיעה קצרה של שעתיים, אנחנו מדבר על ארבע שעות ומעלה, מבלי לציין את העלויות שהן גם כן משמעותיות.

קארין אלהרר: ומה שיותר מטריד בעצם בעיני וגם פחות הגיוני, שאנחנו מדברים על סגירת שדה דב, אבל מה עם הסגירה של שדה התעופה הצבאי?

קארין אלהרר: איך אנחנו מפנים את שדה דב ולא באמת אנחנו בונים את יחידות הדיור האלה.

קארין אלהרר: זאת אומרת אם היה תמריץ לסגור את שדה דב, הרי שהתמריץ הזה לא יכול לעמוד, כי לא כל השטח יפונה.

קארין אלהרר: לשמחתי הרבה בג"ץ דחה את סגירת שדה דב, אבל הדחייה היא רק עד אפריל 2017.

קארין אלהרר: זה נראה אולי, ממרס 2016 זה נראה עוד המון זמן, אבל זה לא כל כך הרבה זמן.

קארין אלהרר: במסגרת דו"ח מבקר המדינה אנחנו מגלים שלפי נתוני אגודת התעופה הכללית, נכון לסוף שנת 2014, יחס כמות תושבים לשדות תעופה פעילים בישראל הוא נמוך ביותר.

קארין אלהרר: במדינת ישראל היחס הוא של 1.3 מיליון תושבים לשדה תעופה.

קארין אלהרר: זה מספר מאד גדול.

קארין אלהרר: לצורך השוואה, בשוויץ, שגודל האוכלוסייה שלה דומה לזה בישראל, היחס הוא 400,000 תושבים לשדה תושבים.

קארין אלהרר: ביוון 150,000 תושבים לשדה תעופה ובארצות הברית האחות הגדולה, אנחנו מדברים על פחות מ-100,000 לשדה תעופה.

קארין אלהרר: יתר על כן, עם סגירת שדה דב ושדה התעופה בהרצלייה, נתב"ג, שדה התעופה בן גוריון יהיה היחיד בטווח של 100 קילומטר מתל אביב, ואם חלילה אנחנו מדברים על סגירה מטעמים ביטחוניים, אני עוד לא מבינה איזה פתרון יש ואני ארצה לשמוע את זה מהגופים המבוקרים.

קארין אלהרר: אני לא חושבת שיש פתרון טוב או רע, אם יש חלופות.

קארין אלהרר: כרגע, אני אומרת את זה בראשית הדיון, אני לא רואה חלופות.

קארין אלהרר: אני אשמח שהגופים המבוקרים יעלו חלופות שהן חלופות טובות, שנותנות מענים לכולם, בעיקר שנותנות מענים לעיר אילת.

קארין אלהרר: העיר אילת היא בדרום וכולנו רואים בה כעיר נופש ומגיעים אליה לבתי מלון, אבל יש גם תושבים שחיים שם ואמורים לקבל שירותים.

קארין אלהרר: ובסיורים שאני ערכתי באילת, הרבה מהשירותים שכולנו מקבלים באזור המרכז כעניין שבשגרה, הם עניין לא בשגרה לתושבי אילת.

קארין אלהרר: אילת לא יכולה להיות החצר האחורית של מדינת ישראל.

קארין אלהרר: אילת היא חלק ממדינת ישראל ואנחנו צריכים לתת מענים גם לאילת וגם תשובות בעניין הזה אני אבקש מהמבוקרים כאן היום.

קארין אלהרר: אז אני אבקש בראשית הדברים ממר ורטיקובסקי, משרד מבקר המדינה, להציג את עיקרי הדו"ח.

קארין אלהרר: תודה.

<צבי ורטיקובסקי: תודה רבה גברתי יושבת הראש, חברי כנסת, עמיתים.

<צבי ורטיקובסקי: אם אנחנו היינו צריכים עוד דוגמא איך לא מטפחים ואיך לא תומכים בפריפריה, אז הנה אנחנו גם מקבלים אותה היום.

<צבי ורטיקובסקי: התופעה הזאת, שבעצם בסופו של דבר כשורה התחתונה, ואני ישר ניגש ברשותך, גברתי, לשורה התחתונה ולאחר מכן אני אומר עוד כמה משפטית, היא שבעצם מה שהולך לקרות בתוך זמן לא ארוך, זה שמשתקים את כל התעופה הפנימית במדינת ישראל, לא רק לדרום אלא גם לצפון ומה שעומד על סדר היום זה שדה דב, אבל לא פחות מזה זה שדה התעופה בהרצלייה וזה הטיסות לראש פינה-מחניים, וזה הטיסות לאילת.

<צבי ורטיקובסקי: מוזר מאד איך מדינה שרוצה להנגיש את הפריפריה ושרוצה לפתח את הפריפריה, בעצם מחליטה לשתק או לבטל את התעופה הפנים ארצית.

<צבי ורטיקובסקי: וכבר משנת 2009 ואפילו בנוגע להרצלייה כבר לפני כארבעה עשורים, היו החלטות שצריך היה להסדיר אם זה בתמ"א או אם זה בדרך חלופית, את מציאת שדות התעופה האלטרנטיביים, אבל מה שקורה בסופו של דבר זה שמשרד התחבורה, רשות שדות התעופה, במידה מסוימת גם רשות התעופה האזרחית, הם לא מטפלים כנדרש במציאת חלופה.

<צבי ורטיקובסקי: כבר בשנת 2009 החליטה הממשלה שהחלופה שצריכה לקום או צריכים לפתח זה באזור עין שמר, אבל כנראה מתנהל, אם בכלל, איזה שהוא דו שיח של חירשים בין משרד התחבורה והגופים הנלווים למשרד התחבורה לבין משרד הביטחון ומערכת הביטחון, כאשר התוצאה היא שהחלופה של עין שמר לא קמה, לא פותחה, לא נראה שהיא תפותח בשנים הקרובות וחלופה אחרת אין בנמצא, לא היערכות, לא נערכו, לא פיתחו, וכפי שאת אמרת בדברי הפתיחה שלך, התוצאה היא ניתוק לא מעט של העיר אילת, ניתוק של הצפון.

<צבי ורטיקובסקי: לא יהיה איפה לעשות תחזוקה של מטוסים של טיסות פנימיות.

<צבי ורטיקובסקי: הרצלייה לדוגמא משמש גם למטוסים של כיבוי אש, שירותי חירום למיניהם של ריסוס.

<צבי ורטיקובסקי: זאת אומרת, יש פה הזנחה של תחום שלם, שראוי היה להיערך לו מבעוד מועד.

<צבי ורטיקובסקי: ההחלטות שהתקבלו על ידי הממשלה נשארו רק כנראה על הנייר.

<צבי ורטיקובסקי: הייתה מחשבה בשלב מסוים שאולי ישאירו איזה מסלול אחד ליד שדה התעופה דב, אבל החלופה הזאת למעשה לא נבחנה והתופעה שגם כן מוזרה זה שמחליטים לסגור את שדה התעופה דב לתעופה האזרחית, כאשר בעצם המערכת הצבאית במקרה הטוב תפנה את שדה טוב בשנת 2020.

<צבי ורטיקובסקי: למה הפרשי הזמן האלה?

<צבי ורטיקובסקי: אולי היו צריכים לקחת את הפרשי הזמן האלה גם כדי לשנס מותנים ולפתח את הפתרון האלטרנטיבי, אבל כפי שנאמר, זה לא קורה.

איתן ברושי: צבי, למה לא להטיל אחריות אישית על מי שאשם בהחלטות החמורות האלה?

איתן ברושי: תטיל עליהם אחריות אישית, יעמידו אותם לדין, כמו שמטילים אחריות על ראשי רשויות.

איתן ברושי: פעם אחת שתהיה סנקציה על עובדי מדינה שמבלבלים את המוח ועושים שגיאות כאלה.

קארין אלהרר: בוא ניתן לו לסיים ואחרי זה אני אתן לך.

איתן ברושי: בסדר.

איתן ברושי: אגב, תתני לי.

איתן ברושי: יהיה לו זמן לחשוב על תשובה.

קארין אלהרר: הוא מודה לך על ההזדמנות.

<צבי ורטיקובסקי: תודה.

איתן ברושי: אנחנו מכירים.

<צבי ורטיקובסקי: כן, אנחנו מכירים.

<צבי ורטיקובסקי: טוב, לסיכום ואני אחרי זה אנסה לתת תשובה מזווית הראייה של משרד מבקר המדינה, שלדעת משרד מבקר המדינה, על משרד התחבורה, משרד הביטחון וכל הגופים האחרים הנוגעים בדבר להיערך מבעוד מועד למציאת חלופה, וזה לא יכול להיות מצב כזה שאיזה דו שיח של חירשים ימשיך להתנהל או שמערכת הביטחון תסתכל אך ורק על ההיבטים הצבאיים, עם כל החשיבות, ואני לא מזלזל בזה אפילו לרגע, בחשיבות הביטחונית של המתקנים ושל המערכות הנדרשות, אבל גם למערכת האזרחית יש צרכים.

<צבי ורטיקובסקי: עכשיו בנוגע להטלת אחריות אישית.

<צבי ורטיקובסקי: לא פעם אנחנו גם מתלבטים בסוגיות האלה, אבל לצערנו התופעה כפי שניצבת לפנינו גם במקרה הזה, זה דורות של בעלי תפקידים.

<צבי ורטיקובסקי: זה לא איזה שהוא אחד ספציפי שעכשיו הוא זה שהתרשל, אלא זה עובר שרי תחבורה, זה עובר ממשלות, זה עובר שרי ביטחון והרבה גורמים במערכת הביטחון.

<צבי ורטיקובסקי: ולכן כדי להטיל אחריות אישית וכדי לא להתחיל להטיל על סדרה ארוכה של אנשים שבעצם למעשה היו צריכים למלא את תפקידם כנדרש כבר לפני שנים רבות.

<צבי ורטיקובסקי: תודה רבה גברתי.

קארין אלהרר: תודה רבה.

קארין אלהרר: נמצאים איתנו חברי הכנסת איתן ברושי ובצלאל סמוטריץ'.

קארין אלהרר: איתן, אתה צריך עוד מעט לצאת לדיון אחר, אז רצית את רשות הדיבור, בבקשה.

איתן ברושי: גברתי יושבת הראש, ראשי הרשויות אילת ומנשה וכמובן חברי מבקר המדינה.

איתן ברושי: תראו, לפי דעתי הנושא הזה לא חדש ובתקופה האחרונה הוא עולה בהרבה מאד הזדמנויות, אבל לפי דעתי אדוני, ביקורת המדינה, מעבר לשאלה של אחריות אישית שהיא מחייבת דיון נפרד, יש פה רק חלופה אחת – להשאיר את שדה דב במקום.

איתן ברושי: אין שום היגיון ושום הצדקה בלחפש את האלטרנטיבות.

איתן ברושי: האלטרנטיבה של הים שלא פעם עולה, זה על פי מקורותינו – הרוצה לשקר ירחיק עדותו.

איתן ברושי: זה אולי טוב לאיזה תפילות לחזון של אחרית הימים ואני לא פוסל את זה כמובן, אבל אין שום אלטרנטיבה, חוץ מאשר להשאיר את שדה דב ואפשרויות שיצמצמו את הפרישה שמתחייבת מהנחיתה וההמראה שם, לדיוק שאני רוצה מעבר לראש עיריית אילת, שאני מעריך את המאמצים הגדולים בפיתוחה של העיר אילת, שזה נכון כפי שאמר המשנה למבקר, נכון צבי?

<צבי ורטיקובסקי: המשנה למנכ"ל.

איתן ברושי: שזה לא רק אילת, זה גם קריית שמונה ורמת הגולן והצפון וכמובן זה אילת והערבה הדרומית והתיכונה.

איתן ברושי: תראו, יש משקל גדול, גברתי יושבת הראש, לדיון הזה, משום שהוא לא עוסק בשדה דב.

איתן ברושי: הוא עוסק בסדר העדיפויות של המדינה.

איתן ברושי: האם היעד של המדינה זה 12,000 דירות יוקרה בתל אביב או פיתוח הנגב והגליל.

איתן ברושי: האם מה שחסר היום לישראל זה להרחיב את תל אביב או לבנות בפריפריה ובשטחים הפתוחים בנגב ובגליל.

איתן ברושי: איזה ממשלה מאבדת הזדמנות לחזק את האזורים החשובים של הגליל והנגב ורוצה לעבות את תל אביב?

איתן ברושי: אפילו רון חולדאי מבין שהוא לא חייב את המגדלים האלה כדי להבטיח את עתיד העיר.

איתן ברושי: מישהו כאן התבלבל.

איתן ברושי: משהו גדול, ולא פעם דיברנו על זה, קורה למדינה בשנים האחרונות.

איתן ברושי: לא פעם אני אומר – היא שחטה את כל הפרות הקדושות, נשארה רק עם עגל הזהב.

איתן ברושי: ועכשיו רוצים לסגור את הצינור הזה של החיבור בין הפריפריה הרחוקה למרכז הארץ, וזה גם בריאות, גם תיירות, גם עסקים וכל מה שמתחייב מזה.

איתן ברושי: והדילמה הזאת, כשזה עומד מול 12,000 דירות במגדלים, אז אפשר לבנות 9,000, 8,000.

איתן ברושי: אפשר גם בלי לבנות.

איתן ברושי: שייקחו את המשפחות ואת הצעירים ויעשו את ההטבות ואת ההנחות.

איתן ברושי: תראו, מה שאני חושב, גברתי, יכול להיות שצריך פה גם איזו ועדת חקירה.

איתן ברושי: מה מסתבר?

איתן ברושי: שרשות מקרקעי ישראל, שהיא האומן הבולט ביותר בלתקוע פרויקטים, כבר הוציאה כסף וכבר שילמה על הקרקעות האלה.

איתן ברושי: כלומר נעשו פה כבר עסקאות נדל"ן.

איתן ברושי: יש כבר בעלי עניין.

איתן ברושי: מישהו כבר קיבל, מישהו כבר נתן ומישהו קיבל כסף על דבר שבכלל לא בטוח שיכול לקרות.

איתן ברושי: באמת יש פה איזה מצב של חוסר נראות.

איתן ברושי: אדוני המשנה למנכ"ל, זה לא הסבר שלא מתאים לך להגיד הסבר, כי אי אפשר ללכת אחורה.

איתן ברושי: קודם כל הגיע הזמן לעצור את חוסר האחריות של פקידים ועובדים וחוסר הנאמנות לחזון ולתכנית העבודה, ופתאום שם מי ש - - -

קארין אלהרר: חבר הכנסת ברושי, אני מצטערת.

איתן ברושי: אני מסיים.

איתן ברושי: עכשיו פתאום מישהו מזדרז כבר לקדם פרויקטים.

איתן ברושי: לכן אני מסכם ואומר שלא בא בחשבון לסגור את השדה.

איתן ברושי: לפי דעתי האלטרנטיבה היחידה גברתי, היא להשאיר אותו במקום.

איתן ברושי: אפשר לצמצם חלק מהאזור.

איתן ברושי: יש פה את מנהל שדה דב, ביקרתי אצלו, אני מציע וחתמתי השבוע על חוק יחד עם החברים בכנסת, לא לקבל את הגבולות של הבג"ץ אלא לבוא ולומר שהשדה הזה לא נסגר, נקודה.

קארין אלהרר: תגיד, אנחנו השתגענו, לא לקבל את הגבולות?

קארין אלהרר: מה קורה לנו?

איתן ברושי: רגע.

איתן ברושי: לא לקבל את הגבולות של הבג"ץ ולפעול כדי להסיר את המגבלה.

איתן ברושי: את אמרת שזה מהר מאד קורה, 2017 ו - - -

קארין אלהרר: ולכן אנחנו מקיימים את הדיון.

קארין אלהרר: ולכן צריך למצוא חלופות.

קארין אלהרר: חוק לא לקבל את גבולות הבג"ץ - - -

איתן ברושי: לא נתת לי לסיים.

איתן ברושי: לא לקבל את הגבולות של הבג"ץ בלוח הזמנים ולתת לזה את הזמן הנדרש ואני מציע שהחלופה תהיה להשאיר את שדה דב במקום.

קארין אלהרר: אוקיי, תודה רבה.

קארין אלהרר: לפני שאני אתן לעוד משתתפים ויש פה רשימה, אני מבקשת לדעת האם יש פה נציג של משרד ראש הממשלה, מעבר לנציג הרשמי, נציג משרד ראש הממשלה?

קארין אלהרר: נציגה?

קארין אלהרר: משרד ראש הממשלה, שדה דבר וענייני התעופה פחות מעניינים, זו המסקנה המתבקשת.

קארין אלהרר: מצוין.

קארין אלהרר: אוקיי.

קארין אלהרר: משרד התחבורה.

בצלאל סמוטריץ': אני אדבר אחר כך?

קארין אלהרר: אתה תדבר אחר כך.

קארין אלהרר: שלום לאדוני, שם ותפקיד לפרוטוקול.

<מוטי שמואלי: מוט שמואלי מרשות התעופה האזרחית.

<מוטי שמואלי: נציגת משרד התחבורה מהמטה עצמו תגיע יותר מאוחר.

קארין אלהרר: מתי היא תגיע?

קארין אלהרר: כי הדיון התחיל לפני חצי שעה.

<מוטי שמואלי: היא אמורה להגיע בתשע וחצי.

קארין אלהרר: היא תיאמה את זה עם מישהו, או שזה פשוט על דעת עצמה?

<מוטי שמואלי: אני לא יודע.

קארין אלהרר: תראו, זה לא מתנהל בצורה כזאת.

קארין אלהרר: בדיונים של הוועדה, כשנקבעת שעה, אז מגיעים בזמן.

קארין אלהרר: ואם לא מסוגלים להגיע בזמן מודיעים לכל הפחות.

קארין אלהרר: נראה לי בסיסי, נימוס אפילו.

קארין אלהרר: אדוני, אני אשמח שתשיב לשאלה הבאה: האם שדה התעופה בעין שמר אמור לתת מענה למה ששדה דב, אם לכשייסגר נותן?

<מוטי שמואלי: אז קודם כל צריך להזכיר שבשדה דב יש שני תחומים או שתי קבוצות של פעילות שאפשר לחלק אותה בצורה די ברורה.

<מוטי שמואלי: צד אחד זה התחום של המובילים האוויריים זה נקרא, ליתר פשטות טיסות הקו של ארקיע וישראייר של מטוסים גדולים, עשרות נוסעים וכו' וכו', בעיקר לאילת.

<מוטי שמואלי: התחום הזה לא יכול לקבל מענה בעין שמר מכל מיני סיבות, בעיקר מהיבטי הביקוש והמענה לשירות שהנוסעים בעצם מבקשים.

<מוטי שמואלי: הפתרון שנמצא ל - - -

<צבי ורטיקובסקי: יש החלטת ממשלה, מה קורה איתה?

<מוטי שמואלי: רגע, רגע, אני מיד אגיע.

קארין אלהרר: צבי, ממתי החלטות ממשלה זה משהו מיושם?

קארין אלהרר: למה אתם - - -

<צבי ורטיקובסקי: את צודקת.

<מוטי שמואלי: אני אענה גם אענה גם לשאלה הזאת.

<מוטי שמואלי: אז הפעילות הזאת נקלטת ותיקלט בנתב"ג.

<מוטי שמואלי: לשם כך רשות שדות התעופה עשתה כל מיני פעולות והכשירה שטחים והפעילות הזאת מוכנה למעשה להיקלט בבג"ץ ועם החלטת בג"ץ בוודאי שאחרי פסח 2017, אפריל 2017, כל הפעילות הזאת תעבור לנתב"ג ושם אין בעיה לקלוט את כל הפעילות.

קארין אלהרר: מה יקרה אם מסיבה ביטחונית יסגרו את נתב"ג?

<מוטי שמואלי: אז את הערת את העניין הזה בדברי הפתיחה שלך, גברתי, אז צריך לזכור ששדה דבר הוא לא חליפי לנתב"ג בשום צורה.

<מוטי שמואלי: בשביל תחליפיות לנתב"ג או אפילו גם אם זה עניין זמני וגם לצורך פעילות יותר ארוכה, אז לא שדה דב ולא הרצלייה מהווים שום חלופה.

<מוטי שמואלי: לצורך כך קודם כל כרגע קיים את שדה התעופה עובדה, שגם ממלא את התפקיד הזה מדי פעם.

קארין אלהרר: לנסוע מתל אביב לעובדה, לא הבנתי.

<מוטי שמואלי: זה לא ימלא את אותן פונקציות ואת רמת השירות, אבל אם נתב"ג נסגר במצבי חירום, זאת בהחלטת אלטרנטיבה היום.

קארין אלהרר: לא, אני שואלת - - -

<מוטי שמואלי: רגע, אני - - -

קארין אלהרר: רק שנייה אדוני, אולי אני אחדד את השאלה.

קארין אלהרר: אם שדה דב לא קיים, לאזרחי המרכז האפשרות יחידה לטוס לאילת, מאיפה היא תהיה?

<מוטי שמואלי: את מדברת על הפונקציה הספציפית של טיסות לאילת?

קארין אלהרר: לגמרי, כן.

<מוטי שמואלי: אין מענה בעניין הזה.

קארין אלהרר: אין מענה.

קארין אלהרר: אז איך אמורים האזרחים לטוס?

<מוטי שמואלי: אני אשלים רגע לגבי העניין של מה יקרה אם שדה דב ייסגר.

<מוטי שמואלי: אז קודם כל לגבי המובילים האוויריים אמרתי ובאמת תחליף.

<מוטי שמואלי: וגם החלטת הממשלה לא הייתה אמורה לתת תחליף.

<מוטי שמואלי: החלטת הממשלה חילקה בין המובילים האוויריים שייקלטו בנתב"ג לבין הפעילות שנקראת פעילות תעופה כללית, שהיא כוללת הרבה מאד פעילות מסחרית שלפי החלטת הממשלה הייתה אמורה להיות בעין שמר.

<מוטי שמואלי: עין שמר על הנייר, או כמו שהוא מופיע בתכנית המתאר תמ"א 15 של תפרושת שדות התעופה, בהחלט יכולה לתת מענה ואפילו מענה יותר טוב בוודאי מהרצלייה וגם לפעילות הזאת של התעופה הכללית בשדה דב; אבל בעין שמר יש מתקן ביטחוני והמשמעות של העתקת המתקן הביטחוני והקמת שדה תעופה לפעילות אזרחית במקומו היא משמעות כבדה מאד.

<מוטי שמואלי: יש לנו הערכות בינתיים ממשרד הביטחון, שמדברות על סכומים גבוהים מאד.

קארין אלהרר: אז בעצם זו לא אופציה, זה מה שאני שומעת ממך?

<מוטי שמואלי: מבחינה תעופתית זאת אופציה מצוינת.

<מוטי שמואלי: מבחינה יישומית זו אופציה שלא ברור עד כמה היא ישימה.

קארין אלהרר: לא הבנתי, התעופתי לא אמור להיות יישומי?

קארין אלהרר: אני לא מצליחה להבין את התשובה.

<מוטי שמואלי: אני מחלק את זה.

<מוטי שמואלי: את שאלת אם זה ייתן מענה – בוודאי, בהחלט - - -

קארין אלהרר: אתה אומר שיש הבדל בין תיאוריה למעשה?

<מוטי שמואלי: נכון, וזו כבר החלטה לא של משרד התחבורה לבד, אלא - - -

קארין אלהרר: לא, אני רוצה להבין.

קארין אלהרר: הפתרונות המוצעים הם פתרונות תיאורטיים בלבד?

<מוטי שמואלי: לא, וזאת התשובה למר ורטיקובסקי לגבי מה נעשה עם החלטת הממשלה.

<מוטי שמואלי: אז מזה כחודשיים פועל צוות שמפעילה רשות שדות התעופה בהנחיה מקצועית שלנו לגבי חיפוש חלופות.

<מוטי שמואלי: היא מונחת על ידי הות"ל.

<קריאה: תיאורטיים יש לומר.

<מוטי שמואלי: היא מונחית על ידי הוועדה לתשתיות לאומיות ומחפשת חלופות.

<מוטי שמואלי: עין שמר הוא כמובן אחת החלופות, וגם על פי הנחיות מנהל התכנון, בין מגידו לנבטים מחפשים חלופות.

<מוטי שמואלי: נכון לשלשום, כשפגשנו את צוות התכנון הזה שעובד באינטנסיביות, יש להם כבר 45 חלופות.

קארין אלהרר: מתי הצוות התחיל לעבוד?

<מוטי שמואלי: לפני חודשיים.

קארין אלהרר: זה אותו צוות שהתבקשתם להקים על ידי ועדת הכלכלה ביולי 2014?

<מוטי שמואלי: אז מי שהקים את הצוות זה לא אנחנו, זה רשות שדות התעופה, על פי הנחית שר התחבורה ואני חושב שזה לא אותו צוות.

<מוטי שמואלי: הצוות ההוא היה אמור לבדוק משמעותיות וכו'.

קארין אלהרר: הצוות ביולי 2014 היה אמור להכין חלופה ראויה כדי לאפשר את המשך תעופת הפנים בישראל ומניעת הפגיעה בתושבי הפריפריה הדרומית והעיר אילת.

קארין אלהרר: האם מדובר באותו צוות?

<מוטי שמואלי: לא.

<מוטי שמואלי: הצוות הזה הוא צוות תכנוני שמחפש חלופות לשדה התעופה הרצלייה ולחלק הזה של התעופה הכללית משדה דב.

<מוטי שמואלי: הוא צוות תכנוני.

קארין אלהרר: אז בעצם יש שני צוותים שמטקסים עצמה למצוא חלופה?

<מוטי שמואלי: יש צוות אחר שכבר פעל ברשות סמנכ"ל בכיר לתכנון כלכלי במשרד התחבורה ובדק אפשרויות לחפות על הפערים שייווצרו עם סגירת שדה דבר, בהקשר הספציפי של השירות לנוסעים בין שדה דב או בין תל אביב לאילת.

<מוטי שמואלי: זה צוות שפעל וסיים את עבודתו והגיש מסקנות, הרבה מאד המלצות מתחומים רבים ושונים, שלא נותן מענה.

<מוטי שמואלי: הוא לא ישאיר את שדה דב, זה לא היה המנדט שלו.

<מוטי שמואלי: המנדט שלו היה למצוא פתרונות ותהליכים שיאפשרו או יקלו על הנוסעים בקו הזה או בציר הזה בין מרכז הארץ לאילת.

דב חנין: בין היתר אתם בדקתם גם את השאלה, הרי - - -

קארין אלהרר: חבר הכנסת דב חנין, שלום.

דב חנין: בוקר טוב גברתי, סליחה.

דב חנין: אתם בדקתם, הרי מתוכננת בעתיד בנייה.

דב חנין: הבנייה, עד שהיא תאושר ותקודם ייקח הרבה זמן, זה תהליכים מסובכים ומורכבים.

דב חנין: אתם בדקתם גם את האפשרות של עד בפועל כשמתחילה בנייה, שכמו שאנחנו יודעים זה הרבה זמן, השדה ימשיך לעבוד?

<מוטי שמואלי: התשובה היא לא, כי התהליך הוא שאם כבר להשאיר איזו שהיא פעילות, אז להשאיר את הפעילות בשדה דב הקיים ולצמצם אותו בצורה כזאת או אחרת.

<מוטי שמואלי: צריך לזכור שהשדה הוא שדה צבאי, שהתעופה האזרחית פועלת בו ומקבלת בו שירותים מתוקף צו משותף של שר הביטחון ושר התחבורה וההחלטה לפצל או להקים את הפסקת הפעילות של התעופה האזרחית, הרי התעופה הצבאית ממשיכה, זה נאמר פה.

<מוטי שמואלי: הפעילות ממשיכה עד סוף 2018.

<מוטי שמואלי: הפינוי עצמו יהיה איפה שהוא בשנת 2019.

<מוטי שמואלי: אני מניח שיעידו על הדיוק בתאריכים משרד הביטחון.

<מוטי שמואלי: ההחלטה לפצל הייתה החלטה חיצונית מכל מיני סיבות והיא נבחנה שוב על ידי משרד ראש הממשלה וצוות שהוקם שם על ידי מנכ"ל משרד ראש הממשלה.

קארין אלהרר: אתה יכול לעדכן אותי כמה צוותים קיימים?

קארין אלהרר: אני קצת מבולבלת.

<מוטי שמואלי: קיים כרגע רק צוות אחד, צוות תכנון מקצועי של אדריכלים שבודק חלופות בהנחיה של מנהל התכנון, הוועדה לתשתיות לאומיות.

<מוטי שמואלי: הוא בודק חלופות.

קארין אלהרר: מי ממונה לקבל את ההמלצות?

קארין אלהרר: מי אמור לקבל את ההמלצות של הצוות?

<מוטי שמואלי: זה הליך תכנוני.

<מוטי שמואלי: הוועדה לתשתיות לאומיות.

קארין אלהרר: הוועדה לתשתיות לאומיות - - -

<מוטי שמואלי: תחליט באיזה מקום יוקם או מתאים להקים או להיות מוקם שדה תעופה חליפי.

קארין אלהרר: אני שואלת: יש חלופה שנמצאת על השולחן – פשוט להשאיר את שדה דב?

<מוטי שמואלי: אין כזאת חלופה.

<מוטי שמואלי: זה משהו שנבחן על ידי משרד ראש הממשלה על פי המנדט.

<מוטי שמואלי: באותה החלטת ממשלה ניתן המנדט למנכ"ל משרד ראש הממשלה.

<מוטי שמואלי: הוא בחן את הנושא ומכל השיקולים שהוצגו בפניו הוחלט שלא ל - - -

דב חנין: אדוני - - -

קארין אלהרר: רק שנייה, חבר הכנסת דב חנין.

קארין אלהרר: דרך אגב, פשוט חבר הכנסת בצלאל סמוטריץ' היה לפניך והוא ביקש לדבר.

דב חנין: אין בעיה.

דב חנין: אני רק שואל שאלה.

קארין אלהרר: לא, לא, אני יודעת, אני רק שאלה זה ידוע כאן בוועדה.

קארין אלהרר: אני באמת מנסה להבין, מה היה מבחן השיקולים – למה בעצם לא שדה דב לנצח?

<מוטי שמואלי: קטונתי מלייצג את משרד ראש הממשלה.

<מוטי שמואלי: זה הוצג גם בבג"ץ.

קארין אלהרר: הייתי שמחה לדבר ישירות עם מישהו ממשרד ראש הממשלה, רק איך לומר, הם לא הגיעו.

<מוטי שמואלי: אז מתוך חברותי או ההשתתפות שלי בישיבות, ההחלטה הייתה בעיקר משפטית בגלל ההסכמים שהוזכרו פה.

<מוטי שמואלי: בעצם מי שחתום, יש הסכם שנחתם בין בעלי הקרקעות והמנהלים שלהם לבין המדינה ומתוך ההגנה והשיקול המשפטי על העניין הזה, הוחלט מה שהוחלט וגם הדחייה לקחה בחשבון את התהליכים שבסופו של דבר יביאו לקיום ההסכם.

קארין אלהרר: תודה.

<מוטי שמואלי: אני רק אחדד עוד עניין אחד.

<מוטי שמואלי: הוועדה הזאת, התכנונית שפועלת כדי למצוא חלופות להרצלייה ולפעולות התעופה בשדה דב, לא מתיימרת למצוא - וזה לא המנדט שלה וכנראה שאין - למצוא חלופה לפעילות ארקיע וישראייר, או המובילים האוויריים.

<מוטי שמואלי: זה לא המנדט שלה.

<מוטי שמואלי: זה ייקלט בנתב"ג ונתב"ג כבר מוכן לה.

דב חנין: אפשר שאלה?

קארין אלהרר: זאת אומרת שבכל מקרה אזרחים לא יקבלו מענים טובים באזור המרכז.

<מוטי שמואלי: יקבלו את המענה הכי טוב שיש מנתב"ג עם שיפורים שעליהם הוחלט, אבל זה לא יהיה אותו דבר והקו שפועל היום לראש פינה ול - - -

<קריאה: אין מענה.

<קריאה: אנחנו יודעים שאין מענה.

<קריאה: זה אמירות תיאורטיות.

<קריאה: אין מענה.

<מוטי שמואלי: ויש פעילות שחד משמעית תיפסק.

<מוטי שמואלי: זה לא הוסתר אף פעם וזה הוצג.

<מוטי שמואלי: קו בראש פינה לא יהיה מנתב"ג וקו לעין יהב שאין היום לא יהיה.

קארין אלהרר: לא יהיה.

קארין אלהרר: מצוין.

קארין אלהרר: מה שנקרא – אנחנו צועדים קדימה.

קארין אלהרר: חבר הכנסת בצלאל סמוטריץ', בבקשה.

בצלאל סמוטריץ': תודה רבה גברתי יושבת הראש גם על הדיון וגם על אופן ניהולי.

בצלאל סמוטריץ': אני רוצה ממש להתחיל מהסוף.

בצלאל סמוטריץ': אני חושב שצריך להבהיר, וחבל שאין כאן נציג משרד ראש הממשלה, הדבר הזה לא יקרה נקודה.

בצלאל סמוטריץ': אנחנו פה בכנסת נעשה את כל מה שצריך.

בצלאל סמוטריץ': אני יכול לומר לכם בוודאות, יש פה קונסנסוס מקצה לקצה בכנסת, מדב חנין – באיזו מפלגה אתה, תזכיר לי?

בצלאל סמוטריץ': לא קרוב אלי, בסדר, ועד אלי.

בצלאל סמוטריץ': נדמה לי שאנחנו משקפים פה, חוץ מהערבים, שתי קצוות הכי רחוקות שיש כאן בכנסת ובתווך ממאיר כהן ורבים רבים אחרים שהיו לנו שיחות איתם בשבועות האחרונים בעניין הזה – זה לא יקרה, נקודה.

בצלאל סמוטריץ': אתם לא תסגרו את שדה דב בייהוק ובייקוק, לפני שיש פתרון.

בצלאל סמוטריץ': אני לא כמו חבר הכנסת ברושי, לא יודע לצעוק שאין פתרונות.

בצלאל סמוטריץ': אני לא מכיר מספיק טוב, אבל לפני שאתם תבואו לכאן ותציגו כאן חלופה טובה וסבירה, שאנשי אילת יחתמו עליה ואנחנו בשכל, אנחנו לא כאלה חכמים, לא כאלה אינטליגנטיים, אני תמיד אומר שחברי הכנסת הם לא העיפרון הכי מחודד אבל הם גם לא הצד של המחק, בסדר?

בצלאל סמוטריץ': אם לא תשכנעו אותנו שיש חלופה טובה, זה לא יקרה, נקודה.

בצלאל סמוטריץ': אם נצטרך חוק – חוק.

בצלאל סמוטריץ': אם נצטרך לתקוע את זה בוועדת כספים – נתקבע את זה בוועדת כספים.

בצלאל סמוטריץ': אני עוד לא עד הסוף יודע להגיד איך, אבל שיהיה ברור לכם שיש כאן 90 חברי כנסת - - -

קארין אלהרר: נסמוך על סמוטריץ', הוא יודע לתקוע דברים.

בצלאל סמוטריץ': אני אומר לכם, יש פה 90 חברי כנסת שלא יתנו לדבר הזה לקרות, נקודה.

בצלאל סמוטריץ': התחלתי מהסוף, ברשות

בצלאל סמוטריץ': כם התחלתי מהסוף ועכשיו אני רוצה ממש בקצרה לומר כמה משפטים.

בצלאל סמוטריץ': תראו, שאלת משבר הדיור מטרידה מאד גם את הממשלה ואת הכנסת וגם את הציבור בישראל, אבל היא הפכה לאיזו מין מילת קסם שמאפשרת לנו לדרוס כל דבר, כל נורמה.

בצלאל סמוטריץ': אנחנו מתמודדים עם זה גם בוועדות אחרות, כל שכל ישר אפשר לרמוס בשם הסיסמא הזאת.

בצלאל סמוטריץ': פינוי שדה דב לא יתרום בפרומיל להורדת יוקר הדיור.

בצלאל סמוטריץ': יקומו שם מגדלי יוקרה שיימכרו לתשיעיון או לעשירון העליון, לא יודע מה, שיש לו הרבה כסף.

בצלאל סמוטריץ': לא יימכרו שם לא מחיר למשתכן וזה לא יעזור בשקל אחד ולא יוריד את מחירי הדיור.

בצלאל סמוטריץ': יש כאן עניין נדל"ני לחלוטין, ואמרת אתה, אדוני נציג משרד התחבורה - וזה בעיני דבר הזוי - שלכולם ברור שזה דבר רע, שהוא אבסורד.

בצלאל סמוטריץ': אני תיכף אגיד, אין כאן נציגים של משרד ראש הממשלה, אני ניסיתי לדבר עם כמה מהם לקראת הדיון הזה ואני אגיד מה הם אמרו.

קארין אלהרר: אני מבינה שהצלחת כמו שהם הגיעו לכאן.

בצלאל סמוטריץ': אני כן הצלחתי.

קארין אלהרר: אמרתי שיש לך יכולות שלנו אין.

בצלאל סמוטריץ': כן, אבל התשובה הייתה באמת תשובה הזויה.

בצלאל סמוטריץ': זאת אומרת ברור לכולם שמשרד התחבורה לא עשה את העבודה ולא נתן מענה, אז אמרו לי רגע, אתה רוצה שנתקע את כל המדינה בגלל משרד התחבורה?

בצלאל סמוטריץ': אמרתי להם תראו חברה, משרד התחבורה זה חלק מהמדינה, אתם אחראים למשרד התחבורה, לא אני.

בצלאל סמוטריץ': אז אם המדינה ביד אחת שלה לא עשתה את העבודה ולא הציבה חלופה, אני מבין שהיא אפילו לא הציבה את החלופה, בטח עוד לא יישמה אותה, אז אותה מדינה - - -

קארין אלהרר: יש תיאורטי.

בצלאל סמוטריץ': לא, יש עכשיו צוותים שבודקים עוד כל מיני תכניות.

בצלאל סמוטריץ': אין חלופה.

בצלאל סמוטריץ': אין חלופה והיא רחוקה מלהיות ישימה.

בצלאל סמוטריץ': אז אם המדינה לא נתנה את הפתרון – אז המדינה כרגע תעצור בתכניות החשובות האחרות שלה עד שיהיה פתרון.

בצלאל סמוטריץ': תשמע, לקיים חוזים זה דבר חשוב.

בצלאל סמוטריץ': זה לא חזות הכל.

בצלאל סמוטריץ': מדינת ישראל, ויש על זה שורות-שורות של פסקי דין, הפרה חוזים.

בצלאל סמוטריץ': קחו את פסק הדין הידוע שהמדינה הפרה את החוזים עם הקבלנים באפרופים.

בצלאל סמוטריץ': למדינה מותר להפר חוזים כי יש עוד אינטרסים חוץ מקיום חוזה, שזה אינטרס מאד מאד גבוה אצלנו, יש עוד אינטרסים אחרים.

בצלאל סמוטריץ': וכאן עומדים אינטרסים כבדי משקל ואני לא רוצה להאריך, כולנו מכירים את זה.

בצלאל סמוטריץ': זה לא רק אילת.

בצלאל סמוטריץ': אילת זה המון, אבל זה לא רק אילת.

בצלאל סמוטריץ': זה שדה התעופה בחיפה וזה שדה התעופה בהרצלייה ובראש פינה.

בצלאל סמוטריץ': זה סוגר כאן ענף שלם שנותן מענה פריפריאלי חשוב.

בצלאל סמוטריץ': בעניין הזה אני חותם בעשר ידיים, אם היו לי, על האמירה של חבר הכנסת ברושי.

בצלאל סמוטריץ': אי אפשר שמה שיעניין אותנו עכשיו זה רק, ואגב, יש כאן כנראה גם הרבה מאד אינטרסים כספיים שעומדים מאחורי, אנשים מאד מאד חזקים שיש להם שם את הקרקעות בגוש הגדול וכנראה הולכים לגרוף המון המון המון כסף והם יכולים להפעיל מכבשים מאד מאד גדולים על מי שצריך להפעיל.

בצלאל סמוטריץ': והתפקיד שלנו כחברי כנסת זה לעצור את המכבשים האלה.

בצלאל סמוטריץ': ופה אמירה אחרונה.

בצלאל סמוטריץ': היה כאן דיון סוער, גם בו הייתה הסכמה למרבה הפלא בין דב לביני, קזינו באילת – כן, לא.

בצלאל סמוטריץ': אז לפני שהולכים להביא קזינו לאילת, אל תהרסו את אילת.

בצלאל סמוטריץ': אל תייצרו נזקים שבאמת יפילו על אילת מכה קשה מאד מאד מאד מכל בחינה שהיא.

בצלאל סמוטריץ': ושוב אני אומר, גברתי יושבת הראש, אני מצפה לסיוע מכולנו כאן בכנסת.

בצלאל סמוטריץ': אנחנו לא ניתן לזה לעבודה, נקודה.

בצלאל סמוטריץ': רק הערה קטנה, כי איתן אמר משהו על בג"ץ, אז גברתי קפצה.

בצלאל סמוטריץ': זה לא חוק עוקף בג"ץ.

בצלאל סמוטריץ': המשמעות הייתה שאנחנו לא נקבל את הסעד של בג"ץ.

בצלאל סמוטריץ': הבג"ץ כאילו נתן סעד מסוים ל - - -

קארין אלהרר: טוב, בסדר.

קארין אלהרר: הגם שבג"ץ קבע עד אפריל 2017 - - -

בצלאל סמוטריץ': לא, הוא לא חייב את זה.

בצלאל סמוטריץ': בג"ץ נתן ארכה, אבל בג"ץ לא - - -

קארין אלהרר: לא, זה אורכה למציאת פתרונות.

בצלאל סמוטריץ': נכון.

קארין אלהרר: והדיון היום אמור להוות איזה שהוא שולחן עגול כדי לשמוע איזה פתרונות כן יש.

בצלאל סמוטריץ': אז אני המתנתי וגם עוד חברים שהיו לנו שיחות, המתנו לדיון הזה ולפני שאנחנו מתכנסים להחליט מה הצעדים, אבל בסוף האם זה יהיה חוק, אנחנו בלי נדר, בעזרת השם נעצור את הדבר הזה, נקודה.

קארין אלהרר: בסדר.

קארין אלהרר: חברי סמוטריץ, אתה יודע שאני אהיה שותפה פעילה במאבק הזה, כי הוא מאבק חשוב.

קארין אלהרר: בבקשה, מר ורטיקובסקי.

<צבי ורטיקובסקי: אם מותר לי פשוט הערה להבהרה – איך בעצם המדינה נקלעה למצב הזה.

<צבי ורטיקובסקי: הייתה החלטה שצריך היה להסדיר בתכנית מתאר ארצית כבר לפני הרבה זמן, את שדה התעופה הרצלייה, כי אם לא יש לסגור את שדה התעופה הרצלייה.

<צבי ורטיקובסקי: מה שקורה זה שמשרד התחבורה, רשות שדות התעופה, רשות התעופה האזרחית לא הסדירו ופעם אחרי פעם הגיעו לבג"ץ ואמרו לא הסדירו, בעצם לא עשו איזו שהיא פעולה ממשית ועד שהגיע מצב שהיועץ המשפטי לממשלה, היועץ המשפטי הקודם, אמר לא אתן יותר תביעות, לא אתמוך יותר במתן תביעות משום שלא נעשית פעולה להסדרת שדות התעופה בתכניות המתאר הארציות.

<צבי ורטיקובסקי: התוצאה היא שהתעופה האזרחית לא מקבלת יותר דחיות ובג"ץ בעצם אומר שאי אפשר להמשיך לבזות את המערכת בצורה כזאת, שמבטיחים פעם אחרי פעם ולא מקיימים ולכן הם מגיעים להחלטות לסגור, ומה שקורה שבג"ץ כנראה מבין שאי אפשר לסגור את זה אוטומטית והרמטית ואז הוא נותן עוד דחייה ועוד דחייה, אבל תמונת המצב היא שגם הדחיות האלה לא עוזרות, כי לא עושים פעולה.

קארין אלהרר: אז הנה התכנסנו כדי לשמוע על הפעולות.

קארין אלהרר: אני מבקשת לשמוע מנציג רשות התעופה האזרחית, הוא נמצא?

<מוטי שמואלי: זה אני.

קארין אלהרר: אתה גם רשות התעופה האזרחית.

קארין אלהרר: איזה פתרון אתה חושב שיהיה מתאים לתושב אילת, שצריך להגיע?

קארין אלהרר: למה אני כל כך מתעקשת על העניין הזה, כשהייתי בסיור באילת דיברתי עם תושבים וחלקים מהם סיפרו לי על קשיים שיש, של רופאים מומחים, שאין מגוון של רופאים מומחים בעיר אילת וכשהם רוצים לקבל טיפול, הרבה פעמים נותנים להם וואוצ'רים, טיסות לעיר הגדולה לתל אביב, שם תקבלו טיפולים, רופא עיניים וכו'.

קארין אלהרר: עכשיו אני שואלת אותך, במסגרת הפתרונות שאתם מתכוונים לתת והרי ברור שתידרשו לתת מענים אמיתיים ולא תיאורטיים, איזה פתרון אנחנו נוכל לתת לתושב אילת שרוצה להגיע לאותו רופא מומחה ורק - - -

מאיר יצחק הלוי: אלפי תושבי אילת.

קארין אלהרר: אלפי תושבי אילת.

קארין אלהרר: מה אנחנו נותנים לו?

קארין אלהרר: מה אנחנו עושים עם זה?

<מוטי שמואלי: אז קודם כל העניין הזה הוא לאו דווקא לרשות התעופה האזרחית שהיא הרגולטור של התקנים של שדות התעופה וכו' וברגע שהוחלט שסוגרים את שדה דב, אז זה כבר פחות העניין שלנו, אבל בכל זאת אני אייצג את ה - - -

קארין אלהרר: לא, לא, אדוני.

קארין אלהרר: אני חושבת שאולי לא הקשבת.

<מוטי שמואלי: הקשבתי ואני - - -

קארין אלהרר: לא, אולי אנחנו לא הבהרנו את העמדה.

קארין אלהרר: העובדה, הנחת היסוד שאתם מתבססים עליה, ששדה התעופה ייסגר, היא הנחת יסוד שאני לא חושבת שצריך להישען עליה בכלל, כי עד שלא יינתנו פתרונות, אנחנו בכלל לא מניחים את הדבר הזה.

<מוטי שמואלי: אוקיי, אני מתייחס להחלטה תקפה.

<מוטי שמואלי: אם היא תשתנה, כמובן זה ישנה את התמונה.

קארין אלהרר: טוב.

<מוטי שמואלי: אז קודם כל אני חושב שאף אחד לא חושב שהשירות שניתן היום למי שטס בקו הזה בין תל אביב או מרכז הארץ לאילת ומשתמש בשדה דב, אין לזה תחליף והמענה לחלק מהפעילויות, לחלק מהאנשים, בין אם זה אנשי אילת שטסים למרכז ובין אם זה הפוך כמו רופאים ועורכי דין ואנחנו יודעים שיש הרבה מאד בעלי תפקידים, אנשים פרטיים שמשתמשים בשירות הזה.

<מוטי שמואלי: השירות שניתן בשדה דב לא יהיה אותו דבר ולו מן העובדה הטכנית הברורה, שהיום יש גם שדה דב וגם נתב"ג וברגע שאחת האופציות יורדת, אז השירות נפגע.

<מוטי שמואלי: על זה אני חושב שאין אף אחד שמערער.

<מוטי שמואלי: במסגרת הדיונים שנערכו וראש העיר אילת היה שותף בצוות הזה, ניסינו למצוא פתרונות מכל קשת התחומים, די בכל זאת, בהינתן, אם זה יהיה המצב, לתת כל מיני פיתרונות ומענים לסיטואציה הזאת כדי להקל גם על תושבי אילת, שזה יותר קל, כי תושב אילת שמגיע ליום אחד בלי ציוד ובלי כבודה וכו', יותר קל ויש לזה מענים ורשות שדות התעופה, שמפעילה את השדות גם באילת וגם בנתב"ג נתנה לזה לא מעט פתרונות, גם פתרונות תחבורתיים, גם בצד של אילת, כי צריך לזכור שעוד שנה-שנתיים שדה התעופה ייצא החוצה למקום חדש, לאזור תמנע.

<מוטי שמואלי: גם בצד של נתב"ג, לשלב תחבורה ציבורית שתצא מאזור נתב"ג לכיוון תל אביב, שתוכל לצאת במהירות לנתיב המהיר.

<מוטי שמואלי: פתרונות להסעה מיידית מהמטוס לרכבת ועוד כל מיני פתרונות כאלה.

<מוטי שמואלי: שוב, כדי לקצר בנטו את זמן הטיסה או זמן הנסיעה מדלת לדלת, של אותו תושב אילת שמגיע לטיפול רפואי או לאותו עורך דין או רופא שמגיע ממרכז הארץ לאילת.

<מוטי שמואלי: אז יש הרבה מאד פתרונות, אני לא זוכר כבר את כמות ההמלצות.

<מוטי שמואלי: יש החלטה ליישם את רובן כבר השנה, בלי קשר לדחייה של הפסקת הפעילות בשדה דב.

<מוטי שמואלי: חלקן תהיינה עד הסגירה של שדה דב ויש שורה של אירועים שבנטו את תיארת פה במקום שעתיים ארבע שעות וכו', אפשר לתת הרבה מספרים, זה נורא תלוי בהרבה גורמים, אבל בהחלט יקלו על השירות ועל הפגיעה הזאת שתהיה עם העמדת האלטרנטיבה.

<מוטי שמואלי: צריך יחד עם זאת לזכור שבסוף השירות מנתב"ג הולך ומשתפר, ויכול להיות שחלק מהנושאים זה בכלל יהיה טוב יותר, אבל אני חושב שלא על זה הדיון.

קארין אלהרר: האם יש מישהו מסביב לשולחן שחושב שהשינוי הזה יביא לשיפור במצבם של תושבי אילת?

בצלאל סמוטריץ': בחיפה.

קארין אלהרר: בחיפה?

קארין אלהרר: בראש פינה?

קארין אלהרר: טוב, נראה לי שזה די נותן תחושה לגבי המצב.

קארין אלהרר: חבר הכנסת דב חנין, בבקשה, מיד אחריו ראש עיריית אילת.

דב חנין: תודה גברתי יושבת הראש.

דב חנין: תודה לך על כינוס הדיון הזה ותודה לצוות המבקר על העבודה בתחום הזה.

דב חנין: אני מסכים קודם כל עם חבר הכנסת סמוטריץ' בכל הדברים שהוא אמר.

קארין אלהרר: זה נרשם בפרוטוקול.

דב חנין: זו היסטוריה שקורית בכנסת, כן, כן, היסטוריה שקורית בכנסת.

קארין אלהרר: זה קורה לך יותר מדי.

דב חנין: אני מסכים איתו גם לגבי סכנותיה של סיסמת הדיור בכל מחיר.

דב חנין: כולנו בעד פתרונות דיור, אבל חבל להשתמש בזה כסיסמה ריקה.

דב חנין: זה גם מחליש את הרעיון וזה גם לא נותן תשובה לבעיות אחרות; ואני כמובן מסכים איתו לגבי הנחישות הרחבה שקיימת כאן בכנסת למנוע את הסכנות לאילת, שהמהלך הקיים מגלם.

דב חנין: אני רק רוצה לומר לכם, זה לא רק שאלה של זמן.

דב חנין: אם אתם תחשבו על המתכונת שקיימת היום, שבה אדם שרוצה להגיע ממרכז הארץ, ואני דווקא מסתכל על מי שרוצה להגיע לאילת ממרכז הארץ.

דב חנין: הזווית השנייה, לא אלה שמגיעים מאילת למרכז הארץ.

דב חנין: הוא יכול להגיע בתוך העיר שלו, בתוך המתחם האורבאני של גוש דן לשדה תעופה והוא מגיע בסופו של דבר לשדה תעופה שנמצא בתוך אילת.

דב חנין: התוצאה שאליה אנחנו נתכנס בסופו של דבר אם כל המהלכים יתבצעו, תהיה שבן אדם כזה יצטרך לצאת מהעיר, לעלות על רכבת או לעלות על מכונית, לנסוע מחוץ לעיר לשדה תעופה בנתב"ג, שהוא גם שדה תעופה בינלאומי, שדה תעופה מאד עמוס.

דב חנין: זה פסיכולוגיה אחרת לגמרי מאשר שדה תעופה אורבאני, והוא יגיע בסופו של דבר לשדה תעופה בתמנע ומשם יצטרך לקחת שאטל או רכבת או מה שזה לא יהיה, ולהגיע לעיר אילת.

<קריאה: יהיו לו רק 30% טיסות ממה שיש היום.

דב חנין: ופסיכולוגית זה מצב אחר לגמרי מאשר המצב שבו בן אדם עובר משדה תעופה אורבאני אחד לשדה תעופה אורבאני שני.

דב חנין: מצב שונה לחלוטין.

דב חנין: אף אחד מאיתנו, וזו לא רק שאלה של חישובי זמנים, אף אחד מאיתנו לא יודע להגיד מה התוצאה של המהלך הזה.

דב חנין: יכול להיות שאנשים יגידו לעצמם – אם כבר אני מגיע לנתב"ג, למה לא לנסוע לתורכיה, או ליוון, או לקפריסין בטיסה קצרה פחות או יותר, לא הרבה יותר ארוכה מאשר לאילת.

דב חנין: למה בכלל לנסוע לאילת?

דב חנין: התוצאה של הדבר הזה עלולה להיות מאד מאד קשה, הרבה מעבר למה שאנחנו חושבים.

דב חנין: את הדברים האלה מאד קשה להעריך מראש מה תהיה ההשפעה על אנשים.

דב חנין: עכשיו, אני חייב לומר שאני שמעתי את דבריך מאד בקשב ואתה נתת לנו תשובות ענייניות לגבי השאלות הארגוניות, איזה צוות עבד והסברת שיש שאלות משפטיות.

דב חנין: תשובה אחת אני לא קיבלתי ואני לא יודע אם היא נמצאת אצל אדוני או אצל מישהו אחר.

דב חנין: והיא השאלה שאותי הכי מטרידה.

דב חנין: הרי גם בהנחה שרוצים לבנות ובהנחה שזה באמת יקרה, זה לא הולך לקרות עכשיו, זה הולך לקרות עוד כמה שנים.

דב חנין: בעוד כמה שנים האלה ניתן לייצר היום, בפתרונות, אולי ניתן לשדרג לגמרי את מערכת התחבורה לאילת, אולי.

דב חנין: למה לפנות את שדה התעופה האזרחי משדה דב עכשיו?

קארין אלהרר: אולי תהיה רכבת לאילת.

דב חנין: אולי תהיה רכבת תחתית לאילת, אני לא יודע.

דב חנין: כרגע לא ברור לי לגמרי למה סוגרים את שדה דב עכשיו, כשלגמרי אין בניה שם.

דב חנין: הרי אין שום טרקטור שנכנס כדי להתחיל לחפור יסודות לאיזה שהוא בניין.

דב חנין: זה ייקח עוד כמה שנים.

דב חנין: למה השדה לא יכול - - -

<קריאה: רוצים לעשות בדיקות קרקע.

דב חנין: בדיקות קרקע אפשר לעשות עם השדה.

דב חנין: אין שום קושי לעשות בדיקות קרקע, אין שום קושי לקדם הליכים תכנוניים, לבנות תכנית - - -

קארין אלהרר: דב, לסכם.

דב חנין: אין שום סיבה לסגור את השדה עכשיו.

דב חנין: תודה.

קארין אלהרר: תודה רבה.

קארין אלהרר: הצטרף אלינו חבר הכנסת יצחק וקנין, שלום אדוני.

יצחק וקנין: שלום, שלום.

קארין אלהרר: בבקשה, אדוני ראש עיריית אילת.

מאיר יצחק הלוי: טוב, גברתי יושבת הראש, חברי חברי הכנסת, חברי למשרד ביקורת המדינה.

מאיר יצחק הלוי: אני רוצה להגיד לכם, אני משמש כאיש ציבור 23 שנים, מתוך זה 13 שנים ראש עירייה ומעולם לא השתתפתי במאבק שהוא כל כך עצוב לי, כתושב מדינת ישראל.

מאיר יצחק הלוי: ועצוב על מה?

מאיר יצחק הלוי: עצוב בראש ובראשונה על התהליך.

מאיר יצחק הלוי: דרך אגב, אני ממש מצטער ששלחו לחזית את נציג רת"א וכולם ברחו מהדיון, כל הגורמים הרלבנטיים.

מאיר יצחק הלוי: אין נפלא ומקסים.

קארין אלהרר: דרך אגב, הגיעה הנציגה מהמטה של משרד התחבורה?

קארין אלהרר: כי לפי השעון שלי השעה 09:50.

מאיר יצחק הלוי: על כל פנים, גברתי, אני כואב ועצוב בראש ובראשונה על דרך קבלת ההחלטות.

מאיר יצחק הלוי: במשך שנים התכנסו כל מיני גורמים, דנו במחשכים.

מאיר יצחק הלוי: אני אומר במחשכים, והשם אילת לא הוזכר שם.

מאיר יצחק הלוי: הצרכן העיקרי, הלקוח העיקרי של שדה דב לא הוזכר בתוך הדיונים.

מאיר יצחק הלוי: אני נדהמתי לקרוא חלק מהפרוטוקולים.

מאיר יצחק הלוי: דרך אגב, מי שגילה לי אותם זה בעצם הגוש הגדול.

מאיר יצחק הלוי: בבג"ץ נחשפנו לכל מיני דברים ומסתבר שהתקיימו דיונים על דיונים על דיונים ושמה של אילת לא הוזכר, כאילו יושבים שם 64,000 תושבים שקופים, לא נראים.

מאיר יצחק הלוי: זו החלטה זחוחה ומרשעת, סליחה על ההתבטאות הקשה.

מאיר יצחק הלוי: כי כשאני רואה את חולינו, ברצותם לעלות לקבל טיפולים רפואיים כמו שאמרת, והם שואלים אותי שאלות ויש לי, אני יכול להראות לכם את זה בסרטים, ליבי נחמץ.

מאיר יצחק הלוי: אני לא יודע איזה תשובות לתת להם אל מול ההחלטה שהיא זחוחה ומרשעת.

מאיר יצחק הלוי: זה דבר אחד.

מאיר יצחק הלוי: הדבר השני, אני שואל על מה החיפזון?

מאיר יצחק הלוי: הרי כולנו יודעים שהשדה הצבאי אמור להתפנות בשנת 2019.

מאיר יצחק הלוי: בואו אני אפתיע אתכם, הוא לא יתפנה בשנת 2019.

מאיר יצחק הלוי: הנה אני אומר לכם את זה פה.

קארין אלהרר: איך שהוא אתה לא רואה אותי מופתעת כל כך.

מאיר יצחק הלוי: הוא לא יתפנה בשנת 2019, אז אני אומר על מה החיפזון?

מאיר יצחק הלוי: מה קרה?

מאיר יצחק הלוי: למה צריך לקחת עיר שלמה ופשוט להרחיק אותה יותר ממה שהיא רחוקה, לפגוע בה פגיעה מורגשת גם באיכות החיים.

מאיר יצחק הלוי: שדה דב זו התחנה המרכזית שלנו, חשוב שנדע את זה.

מאיר יצחק הלוי: ולמה לפגוע בתיירות, אפרופו כשדה דב היה סגור בערך חמישה חודשים, קרוב ל-40% קיטון בתנועת התיירים לאילת, שזו בעצם הכלכלה המרכזית עליה נשענת העיר.

מאיר יצחק הלוי: למה לעשות את זה?

מאיר יצחק הלוי: אני אגיד עוד משהו שנאמר פה אני מניח בשגגה.

מאיר יצחק הלוי: בית המשפט העליון נזף בפרקליטות על כך שבמשרד ראש הממשלה לא התקבלה החלטה חלוטה וחתומה, שום דבר.

מאיר יצחק הלוי: בוודאי ובוודאי החלופה שנאמר לגבי שדה דב שיישאר.

מאיר יצחק הלוי: היא לא עלתה על סדר היום בכלל.

מאיר יצחק הלוי: היא לא הייתה בתוך הרפרטואר שלהם.

מאיר יצחק הלוי: זה לא עלה בכלל.

מאיר יצחק הלוי: יש כאן משהו שהוא מבחינתי עלום, ואני למוד קרבות.

מאיר יצחק הלוי: נלחמתי כבר במשך החיים שלי הרבה מאד ולא ראיתי עוד קרב כזה, שאתה לא יודע מה קורה בצד השני.

מאיר יצחק הלוי: כלום.

מאיר יצחק הלוי: עכשיו אני אומר ואני חוזר ומבקש את מה שביקשנו.

מאיר יצחק הלוי: קודם כל כל מה שנאמר חלופות, אני ישבתי בצוות.

מאיר יצחק הלוי: ביקשתי לשבת כדי להיות אלומת אור של אמת לא כדי לתמוך.

מאיר יצחק הלוי: רציתי להיות אותה אלומת אור ששמה את האמת על השולחן, וכל הזמן הייתי אותו נער קטן שאומר חברה, המלך עירום.

מאיר יצחק הלוי: כי כל החלופות שהוצעו כולן חלופות תיאורטיות והיישום שלהן לא יקרה ב-4-5 שנים.

מאיר יצחק הלוי: והחולה האונקולוגי בעיר אילת, אדוני, אני צריך לתת לו תשובה איך הוא מגיע לבית החולים בילינסון או לבית חולים אחר.

מאיר יצחק הלוי: אף אחד אחר לא, ואין לי תשובה נכון להיום לתת לאף אחד מהאנשים האלה.

מאיר יצחק הלוי: ולכן אני אומר, יש בה משהו שהוא משהו קשה, קשה הרבה - - - והעצוב מכל הוא שכאשר השדה יהיה סגור ולא ייבנה שם שום דבר, כי אני רוצה להגיד לך משהו גברתי, אני - - - - - - של שדה התעופה הרצלייה שביקשו דחייה לעוד שלוש שנים ואני שאלתי את יושב הראש כתוב מדינת ישראל, האם תגידו בעוד שלוש שנים ויתרנו על התעופה הפנים ארצית?

מאיר יצחק הלוי: אנחנו מדינה במגזר הרביעי, חמישי.

מאיר יצחק הלוי: כי בעצם סגירת שדה דב, סגירת הרצלייה, סגירת חיפה זה אומר, יגיד הוגו מרום, שהוא מומחה בינלאומי לשדות תעופה, זה בעצם מדינת לישראל ויתרה על התעופה הפנים ארצית שלה.

מאיר יצחק הלוי: זה לא מתקבל על הדעת במדינה מודרנית.

מאיר יצחק הלוי: אבל אני לא מופקד על נושא התעופה, אני מופקד על תושבי ועל כלכלתה של העיר אילת.

מאיר יצחק הלוי: מה שאני רוצה לבקש בכל לשון של בקשה ואני מתחבר למה שאמרו כאן חברי הכנסת.

מאיר יצחק הלוי: האחד, שהוועדה תקבל החלטה שדנים ברצינות ובשקיפות מלאה בחלופות.

מאיר יצחק הלוי: זה אחד.

מאיר יצחק הלוי: ושניים, מה שאני מבקש, אנחנו הובלנו הליך של חקיקה, נפגשתי עם מספר חברי כנסת.

מאיר יצחק הלוי: אני חייב להגיד, לא שמעתי חבר כנסת אחד שחושב שונה מהמחשבה שיש צורך לחשוב מחדש על ההחלטה, ושהוועדה הזאת תיתן את מלוא כובד משקלה כדי שבאמת העוול שנעשה עד היום לתושבי העיר אילת, יתוקן וכמה שיותר מהר יותר טוב.

קארין אלהרר: תודה רבה אדוני.

קארין אלהרר: חבר הכנסת יצחק וקנין, בבקשה.

יצחק וקנין: גברתי יושבת ראש הוועדה, אדוני נציג מבקר המדינה, אני בא ממקום אחר לגמרי.

יצחק וקנין: מי שלא יודע בשנים האחרונות טיפלתי בכל נושא הטיס, חוק הטיס כולל נושא תשתיות שדות התעופה וגם היום אני עומד, התמניתי לפני כחודשיים, שוב פעם לוועדת המשנה בכל נושא תשתיות התעופה.

יצחק וקנין: אני הולך להגיד דברים קשים.

יצחק וקנין: אמרתי אותם בדיון אחד שקיימתי ואני אומר את זה למבקר המדינה.

יצחק וקנין: אמרתי שמבחינתי קבלת ההחלטות לגבי שדה דב הן יותר גרועות מבחינתי מהולילנד.

יצחק וקנין: אני אומר את זה באחריות מלאה, אני לא פוחד לומר את הדברים.

יצחק וקנין: אמרתי את זה לנציגת פרקליטות המדינה, אמרתי שלדעתי זו שערורייה שאי אפשר לתאר אותה ואני אגיד את הדברים אחד לאחד.

יצחק וקנין: בדיון שאני קיימתי בנושא של פינוי שדה דב, ודרך אגב הרצלייה עומד על הפרק.

יצחק וקנין: אני מקיים דיון בשבוע הבא בנושא הזה של הרצלייה וגם שדה דב.

יצחק וקנין: בכלל, בכל נושא תשתיות התעופה, בפתרונות שהמדינה צריכה להניח.

יצחק וקנין: לדעתי כל הגורמים המקצועיים במערכת, המקצועיים, אמרו שאין שום סיבה לפנות את שדה דב, מכיוון שאין לנו חלופות.

יצחק וקנין: גם כשטענו אנשי רש"ת במשרד התחבורה, כשהם באו לישיבה ואמרו שישנן חלופות, שאת נתב"ג מכינים לחלופה, שאלתי את השאלה את הגורמים המקצועיים, את מי שהיה אז מנהל רת"א – גיורא רום, והיום יואל פלדשו, שניהם ענו לי בצורה, הם היו בדיוק בחפיפה – נתב"ג לא ערוך.

יצחק וקנין: לא ערוך.

יצחק וקנין: שאלתי איך קיבלתם את ההחלטות, באיזו צורה?

יצחק וקנין: פה לדעתי כמו שאמר ראש העיר, הדברים האלה נעשו במחשכים.

יצחק וקנין: אף אחד לא ידע.

יצחק וקנין: אילת לא הייתה על המפה, לא דיברו עליה, אף אחד לא, בכלל, כאילו היא לא קיימת.

יצחק וקנין: יש פה דבר אחד בלבד – בהלת הנדל"ן שרוצים לפתור אותה.

יצחק וקנין: שום דבר אחר.

יצחק וקנין: ואני שואל – האם שדות תעופה זה משאב של איזה אדם פרטי?

יצחק וקנין: רבותי, זה משאב של המדינה.

יצחק וקנין: אם אני סוגר את שדה דב היום ואני סוגר את הרצלייה, ואני רוצה להגיד לכם כאיש מקצוע, אני במקצוע שלי בוחן רכב, אז אני מכיר את העניינים של התעופה, את המקבילה.

יצחק וקנין: הלכתי ביזמתי, אני לא אוהב לראות את הדברים מרחוק, כדי לראות את מכוני הבדק, כי את כל הדברים האלה הרי עשיתי אותם בחקיקה של חוק הטיס.

יצחק וקנין: והלכתי לבדוק את מכוני הבדק, הלכתי להרצלייה.

יצחק וקנין: רבותי, מישהו חושב איך לטפל במסוקים שלנו?

יצחק וקנין: מאיפה נרים אותם?

יצחק וקנין: לאיפה ניקח אותם?

יצחק וקנין: אני אומר לכם דברים באחריות – מנותקים מהמציאות.

יצחק וקנין: מי שעשה את הדבר הזה צריך לשלם את הדין.

יצחק וקנין: מצדי ממשרד התחבורה, או כל גורם אחר.

יצחק וקנין: אני הייתי אומר למבקר המדינה להיכנס יותר לעומק.

יצחק וקנין: לבדוק איך קיבלו את ההחלטות.

יצחק וקנין: סוגרים שדות תעופה רבותי בכל העולם.

יצחק וקנין: אני רוצה להגיד לכם, בבדיקות, ומה שאני אומר זה הכל מוסמך, כי נכנסתי לעומק הדברים.

יצחק וקנין: רבותי, כשחוקקנו את חוק הטיס זה לא איזה דבר חפיף.

יצחק וקנין: זה היה איזה חוק מנדטורי שהיינו צריכים להשליך על כל הדברים בתעופה העולמית.

יצחק וקנין: ומי יודע, הורדנו בקטגוריה העולמית מקטגוריה 1 לקטגוריה 2, בגלל מה?

יצחק וקנין: בגלל שתשתיות התעופה שלנו לא היו ערוכות, לא מוכנות מבחינת ההסדרים, מבחינת מכוני בדק, פקחים, צה"ל, ואל תשכחו שמרחב התעופה שלנו מאד מצומצם.

יצחק וקנין: אין לנו מרחב תעופה שאנחנו יכולים לעשות בוא מה שאנחנו רוצים.

יצחק וקנין: אתמול זו ההוכחה הגדולה ביותר, איך מטוסים יכולים בשנייה אחת ואתה מוריד 300-400 איש למטה.

<קריאה: חלילה.

יצחק וקנין: חלילה וחס, אני אומר את זה, אבל רבותי, הדברים האלה הועלו בחוק הטיס ואנשי הצבא ישבו איתנו בכל שלב ושלב.

יצחק וקנין: רבותי, כל שדה תעופה שאנחנו סוגרים במדינה זו פעולה הפוכה בעולם, דרך אגב.

יצחק וקנין: בעולם יש יותר שדות תעופה.

יצחק וקנין: סוגרים גם כשאין סיבה גם את הרצלייה.

יצחק וקנין: אני אומר לכם, אני אומר את זה היום, אפשר להחזיר את כל הגלגל אחורה.

יצחק וקנין: לגבי שדה דב, באופן הספציפי שלו, אני אומר לכם, נאמרו על ידי כל הגורמים בתוך הוועדה שאני כינסתי, שלפני 2029 לא תהיה תמ"א מוכנה.

יצחק וקנין: חד וחלק.

יצחק וקנין: היום מנסים לזרז את זה, אבל כל זה בהלת הנדל"ן, שמישהו אמר אני עושה קופון.

יצחק וקנין: ואני שואל אתכם – האם בהלת הנדל"ן הזאת נותנת פתרון לזוגות הצעירים?

יצחק וקנין: מי שיש לו כסף ילך יקנה שם.

יצחק וקנין: הרי זה לא פתרונות למה שאנחנו רוצים.

יצחק וקנין: ולכן סדר קבלת ההחלטות בנושא של שדה דב, גם בנושא של הרצלייה לצערי הרב, לא נתקבל על ידי הגורמים המוסמכים, נעשה במחשכים, שהאנשים לא יודעים מה נעשה בדיוק וכשאני שאלתי שאלות, ואפשר לקחת פרוטוקולים שדרך אגב הלכו לבית המשפט העליון.

יצחק וקנין: הם שימשו שם חלק מהראיות שהגורמים המקצועיים אומרים שאין שום פתרון.

יצחק וקנין: אין פתרון.

יצחק וקנין: לכן מה שאני אומר רבותי, צריך להחזיר טיפה את הגלגל אחורה.

יצחק וקנין: לדעתי, אני לא יודע אם אפשר לבטל לגמרי את הפינוי של שדה דב, כי אם זה היה תלוי בי, אני אומר לכם, אם אני הייתי צריך לקבל החלטות כממשלה, הייתי עוצר את הפינוי הזה, הייתי משאיר את השדה על כנו.

יצחק וקנין: אפשר למצוא פתרון של הנחתת מטוסים באותה מתכונת באופן המצומצם.

יצחק וקנין: אני הייתי בשטח רבותי, עם עוד שלושה חברי כנסת.

יצחק וקנין: באנו לשם, סיירנו בשטח, אפשר להשאיר את השדה התפעולי הזה ואני אומר את זה באחריות.

יצחק וקנין: פעם שנייה, אם הולכים לסגור את השדות האלה, אין פתרונות לא למסוקים, למטוסים קלים, למכוני בדק, רבותי, יסגרו אותם, כנראה יצטרכו לעשות שיפוצים למנועים בחוץ לארץ, לא פה.

יצחק וקנין: יכול להיות שזה פתרון, אבל אני אומר לכם, זה פתרון של חכמי חלם.

יצחק וקנין: תודה.

קארין אלהרר: תודה רבה חבר הכנסת וקנין.

קארין אלהרר: יש פתרון כזה שעומד על הפרק, של השארת מסלול מצומצם?

בצלאל סמוטריץ': לא בחנו שום פתרון כזה.

יצחק וקנין: לא בחנו אותו.

יצחק וקנין: זה לא היה על השולחן.

קארין אלהרר: רגע, תראו, אני אגיד לך אדוני, היה דיון בבג"ץ, נתנו ארכה.

קארין אלהרר: לא אמרו זה יישאר על כנו, אמרו בואו תחשבו על עוד דברים.

קארין אלהרר: עכשיו, במסגרת הפתרון מה שברור הוא שצריך למצוא פתרונות, בסדר?

קארין אלהרר: זה ברור לכולם.

קארין אלהרר: עכשיו אם אנחנו כבר - - -

בצלאל סמוטריץ': גברתי, מפני שגם לא סוגרים לפני שהפתרון מוכן.

בצלאל סמוטריץ': קודם מכינים פתרון ואז - - -

קארין אלהרר: שנייה.

קארין אלהרר: ברור, בגלל זה נתנו ארכה.

קארין אלהרר: מה שאני אומרת, הרי אם ניתנה ארכה וצריך לחשוב חשיבה מסודרת לגבי פתרונות, אני שואלת למה לא, במסגרת הפתרונות שחושבים עליהם, למה לא לחשוב על מסלול מצומצם למשל.

קארין אלהרר: למה לא לחשוב על משהו, אתה יודע, הכי קל זה לסגור.

קארין אלהרר: השאלה מה נותנים במקום.

קארין אלהרר: אז אני אומרת, במקום סל הפתרונות שאתה אמור לחשוב עליו, הצוות אמור לחשוב ואתם אמורים לאשר, למה לא גם את הדבר הזה?

<מוטי שמואלי: אז קודם כל שוב אני מוצא את עצמי נותן תשובה בשם משרד ראש הממשלה, אבל הנושא - - -

קארין אלהרר: אתה יודע, ראש הממשלה לא הגיע, לא הגיע נציג מטעמו.

קארין אלהרר: אתה כאן הממשלה כרגע.

<מוטי שמואלי: חלופה כזאת של השארת איזה שהוא מסלול או איזו שהיא פעילות במתחם שדה דב לא נבחנה, משום שההחלטה היא לפנות את כל המתחם.

<מוטי שמואלי: זאת החלטת הממשלה.

מאיר יצחק הלוי: יושב כאן מומחה בעל שם בין לאומי עולמי, הוגו מרום, שבנה שדות תעופה.

קארין אלהרר: אנחנו מיד ניתן לו לדבר, אדוני ראש העיר.

קארין אלהרר: אנחנו מיד ניתן לו לדבר.

קארין אלהרר: הוא רשום.

<מוטי שמואלי: טכנית בוודאי שאפשר למצוא חלופות כאלה, אבל המשמעות שלהן היא שחלק מהשטח לא ישמש לבנייה וכו' וכו'.

קארין אלהרר: נציג משרד הביטחון.

קארין אלהרר: שלום, זה אתה?

<שלום גנצר: נמצא פה נציג מוסמך.

קארין אלהרר: שם ותפקיד לפרוטוקול.

<צביקה קרמן: צביקה קרמן, ראש חטיבת תכנון.

קארין אלהרר: שלום מר קרמן.

קארין אלהרר: שאלה, מה מעמדו של השדה הצבאי?

קארין אלהרר: האם באמת אנחנו מדברים על סגירה בשנת 2019?

<צביקה קרמן: אנחנו מדברים על סגירה בשנת 2019.

קארין אלהרר: זה עומד בתכנון?

<צביקה קרמן: זה עומד בתכנון, זה דורש מאיתנו מאמץ עילאי, כי אנחנו תלויים בתקציבים כאלה ואחרים שאמורים להגיע בהתאם לסיכומים עם משרד האוצר.

קארין אלהרר: שמעתי שיש חתונה בין משרד האוצר למשרד הביטחון.

<צביקה קרמן: יכול להיות.

<צביקה קרמן: אני לא בין המוזמנים.

קארין אלהרר: הבנתי.

קארין אלהרר: לא, המנכ"ל הצהיר על חתונה ונדוניה יפה.

בצלאל סמוטריץ': הם לא עשו את זה ברבנות נראה לי.

קארין אלהרר: לא, זה בברית הזוגיות, בצלאל.

קארין אלהרר: אני רק שואלת, באמת, הרי בסוף ככל וההחלטה הזאת לא יוצאת אל הפועל יש לזה השלכות נגררות.

קארין אלהרר: אם אתם יודעים לומר עם יד על הלב ששדה התעופה הצבאי הולך להיסגר, יש לזה משמעות אחת.

קארין אלהרר: ואם אתם יודעים לבוא ולהגיד ואתם צריכים להיות מאד כנים גם עם עצמכם וגם איתנו, האם יש ייתכנות או שזה איזה משהו שהוא בגדר חלומות.

<צביקה קרמן: מה, להשאיר את זה שדה דב?

קארין אלהרר: לא, לא.

קארין אלהרר: אני כרגע רק שואלת על התחום שלכם, תחום שדה התעופה הצבאי.

קארין אלהרר: האם יש ייתכנות אמיתית או שמא מדובר בשאיפה יומרנית?

<צביקה קרמן: יש ייתכנות אמיתית לפינוי שדה התעופה.

קארין אלהרר: לא.

קארין אלהרר: בגדול כן, לשנת 2019?

<צביקה קרמן: נעשה מאמץ עילאי שזה יהיה בשנת 2019 - - -

קארין אלהרר: איזו מין תשובה זאת?

קארין אלהרר: אני משתגעת, אדוני.

<צביקה קרמן: התשובה היא פשוטה.

<צביקה קרמן: בשביל לבצע את זה, אנחנו צריכים לקבל תקציבים מסוימים שמשרדי הממשלה התחייבו עליהם.

קארין אלהרר: תראה, אתם עובדים עכשיו לפי תר"שים וכל מיני סיסמאות מאד מאד יפות.

קארין אלהרר: עכשיו, אני בטוחה שאתם יודעים לתכנן קדימה כמה כסף יש לכם, כמה כסף את מתעדים לקבל ולדעת גם האם אתם יכולים לעמוד בהחלטות שלכם – כן או לא.

<צביקה קרמן: פינוי שדה דב הוא לא מתקציב הביטחון, הוא במסגרת הסכם שון 2 שנחתם לפני כשנה.

<צביקה קרמן: במסגרת ההסכם הזה משרד הביטחון נדרש לקבל תקציבים מהאוצר על מנת להוציא את הפרויקט לפועל.

בצלאל סמוטריץ': האוצר ייתן להם הכל.

בצלאל סמוטריץ': בשביל זה הוא יעשה הכל.

קארין אלהרר: האוצר ייתן להם הכל?

בצלאל סמוטריץ': בשביל זה?

בצלאל סמוטריץ': הוא יעשה הכל.

קארין אלהרר: זו גם תשובה.

קארין אלהרר: אני רק רוצה להבין - - -

בצלאל סמוטריץ': הוא רק ישלם הרבה יותר אם הוא יצטרך להפר את החוזה מול הגוש הגדול.

בצלאל סמוטריץ': בסדר, שישלם.

קארין אלהרר: שישלם, בסדר.

קארין אלהרר: אז אתם אומרים שמבחינת

קארין אלהרר: כם כמשרד הביטחון אין בעיה, תלוי כסף.

<צביקה קרמן: מבחינתנו תלוי כסף נעשה הכל כדי שזה יקרה בתחילת 2019, כן.

קארין אלהרר: אני אחדד את השאלה.

קארין אלהרר: ככל וקיבלתם היום את הכסף, אתם יודעים לסגור את שדה התעופה הצבאי מינואר 2019?

<צביקה קרמן: בסבירות גבוהה – כן.

<צביקה קרמן: התשובה היא כן.

קארין אלהרר: למה להוסיף את ה-ב"סבירות גבוהה"?

קארין אלהרר: כן או לא?

<צביקה קרמן: כי אנחנו חיים במדינה שבה כל יום יכול להתרחש משהו.

<צביקה קרמן: על פי התכנון כן.

<צביקה קרמן: בינואר 2019 אנחנו אמורים לסגור את ה - - -

קארין אלהרר: אתה אומר בעצם בשפת המקום - - -

<צביקה קרמן: אם לא יהיו הפתעות.

קארין אלהרר: בשפת המקום – בלי נדר כן.

<צביקה קרמן: בלי נדר כן.

קארין אלהרר: תודה.

קארין אלהרר: בעזרת השם סלה.

קארין אלהרר: נתן שרון, יושב ראש אגודת התעופה הכללית.

<נתן שרון: זה אני.

קארין אלהרר: בבקשה אדוני.

<נתן שרון: שלום גברתי יושבת הראש, תודה על כינוס הוועדה.

<נתן שרון: האמת שאחרי ששמעתי את האנשים פה, שיש קונסנסוס, אני רק רוצה להוסיף כמה דברים.

<נתן שרון: ראשית להזכיר שבסגירת שדה דב והרצלייה ביחד, לא רק נשבית את התעבורה התעופתית הפנים ארצית, אלא גם נפסיק את הכשרת הטייסים וזה יפגע אחר כך בטייסים שיגיעו לאל-על, לישראייר ולארקיע, כי היום רוב הטייסים שמגיעים לתנופה האזרחית מתחילים את הדרך שלהם בשדה התעופה הרצלייה.

<נתן שרון: 85% מהם.

<נתן שרון: כרגע, נכון לעכשיו, כמו שנאמר קודם הפתרונות הם תיאורטיים.

<נתן שרון: אין פתרון מעשי ובעצם גם אותה ועדה שמחפשת חלופות, אנחנו יודעים, קיבלנו שלוש שנים דחייה, מזה כמעט שנה עברה ושנתיים לא מצליחים להקים שדה תעופה בשום מקום בארץ.

<נתן שרון: התנגדויות וכל מה שמסביב לזה, כך שזה לא מעשי.

<נתן שרון: עכשיו, מבחינת שדה דב, אנחנו חושבים שלא צריך לסגור את שדה דב.

<נתן שרון: ישנה אפשרות להפעלה ברצועה צרה.

<נתן שרון: יש לנו תכנית והמתכנן שלנו זה יונתן שילוני ואנחנו נגיש את התכנית הזאת.

<נתן שרון: אנחנו חושבים שאם לוקחים מהמגדל ומערבה ואת כל השטח הזה מפעילים אותו, אפשר להפעיל את התעופה האזרחית כולה ואפילו למצוא פתרון לחלק ממטוסי הרצלייה.

<נתן שרון: אם חיל האוויר מתפנה, אז בהחלט אפשר להסתדר עם הרצועה הצרה הזו, כאשר ממנה חלק גדול זה 300 מטר מהים, שגם ככה אסור לבנות שם.

<נתן שרון: כך שגם מבחינת רמת הפיצוי, הפיצוי הוא לא כזה גדול, ועד כמה שאני יודע, אף אחד לא עשה עבודה כלכלית לראות מה עלות הנזק לאילת, מה עלות הפיצוי, מה עלות השינויים האלה ולהסתכל מבחינה כלכלית האם כל מה שהולכים לעשות פה, זה דבר שהוא שווה מבחינה כלכלית.

<נתן שרון: כמובן שצריך לתת פיצוי מסוים לבעלי הקרקע.

<נתן שרון: אין לי ספק בזה, אבל חלק מבעלי הקרקע זה גם רשות מקרקעי ישראל.

<נתן שרון: אז זה לא כסף שיוצא מהכיס.

<נתן שרון: ברור שבתקציבים זה קורה.

<נתן שרון: אני רק רוצה להוסיף מילה אחת שהיא כללית.

<נתן שרון: יש לנו מצב היום בארץ שכל רשות מקומית, ראש רשות מקומית יכול לסגור שדה תעופה.

<נתן שרון: כל שדות התעופה לא מעוגנים בצורה מסודרת בתמ"אות, חוץ מבן גוריון.

<נתן שרון: אני חושב שצריכה לצאת מהבית הזה יוזמת חקיקה ששדה תעופה זו תשתית לאומית, שהיא לא ברשותו של אותו ראש רשות מקומית.

קארין אלהרר: טוב, תודה רבה.

קארין אלהרר: בוריס יאמפולסקי, פעיל חברתי מאילת.

קארין אלהרר: בבקשה.

<בוריס יאמפולסקי: בוקר טוב, תודה רבה גברתי יושבת הראש.

<בוריס יאמפולסקי: אני רוצה להציג דוגמא כתושב מן השורה ואיזה בעיות אנחנו - במקרה וחס וחלילה שדה התעופה שדה דב ייסגר - מה אנחנו התושבים נעשה, איפה אנחנו?

<בוריס יאמפולסקי: קודם כל אני רוצה להגיד תודה שאני רואה פה קונסנסוס מלא בין חברי הכנסת ואולי במקרה תצא מפה בשורה ושדה דב לא ייסגר ושיהיה לנו פתרון.

<בוריס יאמפולסקי: אבל אם לא, אני רוצה להפנות את השאלות לנציג התעופה האזרחית ובעיקר לנתב"ג – איך אנחנו צריכים – האילתיים – להתמודד.

<בוריס יאמפולסקי: אחת מהדוגמאות, עכשיו כל בוקר 150 תושבים מגיעים לאילת בשעה שבע בבוקר.

<בוריס יאמפולסקי: מאילת לתל אביב בשבע וחצי בבוקר נוחתים שני מטוסים עם 150 תושבים אילתיים, רק אילתיים, שהן טיסות מלאות עם האילתיים האלה, שנוסעים לקבלת טיפולים רפואיים, או סטודנטים ללימודים או אנשי עסקים.

<בוריס יאמפולסקי: איך נתב"ג יוכל להתמודד?

<בוריס יאמפולסקי: וזה בשבע וחצי בבוקר ובתשע בבוקר.

<בוריס יאמפולסקי: איך נתב"ג או כל גוף אחר יוכל להתמודד עם כל השאטלים ועם כל ההסעות.

<בוריס יאמפולסקי: איך אנחנו מגיעים מנתב"ג לתל אביב?

<בוריס יאמפולסקי: 150 אנשים במכה אחת.

<בוריס יאמפולסקי: זאת שאלה אחת.

<בוריס יאמפולסקי: שאלה נוספת.

<בוריס יאמפולסקי: אני עכשיו אילתי שרוצה להגיע לירושלים בדרך הקצרה ביותר.

<בוריס יאמפולסקי: נתב"ג היא לא פתרון.

<בוריס יאמפולסקי: הפתרון הוא אך ורק שדה דב.

<בוריס יאמפולסקי: כי מנתב"ג אין תחבורה ציבורית.

<בוריס יאמפולסקי: האם חשבו גורמים מקצועיים על תחבורה ציבורית באזור נתב"ג וכו'?

<בוריס יאמפולסקי: רק מוניות ספיישל.

<בוריס יאמפולסקי: סליחה, אנחנו לא אנשים עשירים.

<בוריס יאמפולסקי: אנחנו לא חיים בהרצלייה פיתוח.

קארין אלהרר: תודה, תודה רבה.

קארין אלהרר: הצטרפו אלינו חבר הכנסת אייל בן ראובן וחבר הכנסת מאיר כהן, שלום.

קארין אלהרר: חבר הכנסת מאיר כהן, אתה צריך לצאת לנהל דיון?

מאיר כהן: כן.

קארין אלהרר: בבקשה.

מאיר כהן: שלום לכולם, גברתי, בוקר טוב לכולם.

מאיר כהן: אדוני ראש העיר, תושבי אילת, חברי הכנסת.

מאיר כהן: אני בא עכשיו מדימונה.

מאיר כהן: שעתייים וארבעים וחמש דקות.

מאיר כהן: אני מנסה לחשוב אם ההיטס הזה לאילת ייפסק - - -

מאיר יצחק הלוי: איך אני אגיע לכנסת?

מאיר כהן: לא איך אתה תגיע.

מאיר כהן: מדימונה לאילת זה עוד שעתיים וחצי.

מאיר כהן: אני חושב חס ושלום על חולה או מישהו שצריך לגמוע את כל הדרך הזאת או לחילופין להגיע לבן גוריון ומשם עוד שעתיים להיסחב בפקקים.

מאיר כהן: ולכן גברתי יושבת הראש, אני לפני שבועיים הייתי באילת והלכתי באמת לשמוע את תושבי אילת, אחרי שפגשתי את ראש העיר ואפילו ביקרתי בביתו, כדי לשמוע את התחינה הגדולה.

בצלאל סמוטריץ': בוא הנה, אתה מסכסך.

בצלאל סמוטריץ': אותי הוא לא הזמין הביתה.

מאיר כהן: אתה תימני?

מאיר כהן: וגברתי יושבת הראש, בפגישה עם התושבים עולה זעקה גדולה מאד לגבי הסגירה של השדה.

מאיר כהן: וזה לא רק השאלה של אותם 20 או 30 חולים אונקולוגיים שבעזרת השם אני מקווה שיחזרו לבריאות איתנה, זו שאלה של סטודנטים ושאלה של כל מרקם החיים באילת – מה קורה היום אם אנחנו סוגרים את שדה דב ומשאירים את התושבים האלה.

מאיר כהן: אגב, מרחיקים את השדה.

מאיר כהן: השדה החדש יהיה בתמנע, אז יש כבר חצי שעה נסיעה לשם ועוד כשעה וחצי עם הפקקים בואך תל אביב וממילא לא סוגרים את הבסיס הצבאי.

מאיר כהן: לכן אני מאד מבקש, אני חושב שכל חברי הכנסת יתמכו בזה, שלפחות עד שנת 2019 יהיה צילום מצב ולשבת ולמצוא את הפתרון הטוב ביותר.

מאיר כהן: אבל אין שום סיבה לסגור עכשיו את הקו האזרחי ולהעביר אותו לפאתי שדה התעופה ב- - -.

מאיר כהן: אני מאד מקווה גברתי, שעם המרץ הגדול שיש לך, תציבי את זה כעובדה בפני מקבלי החלטות.

קארין אלהרר: כך יהיה.

קארין אלהרר: כך יהיה.

מאיר כהן: תודה רבה.

קארין אלהרר: חבר הכנסת איל בן ראובן, בבקשה.

איל בן ראובן: בוקר טוב לכולם.

איל בן ראובן: תראו, חבר הכנסת מאיר כהן בא מהדרום, מדימונה, ואני באתי עכשיו מהצפון הרחוק, כי שם אני גר ואני שואל את השאלה הבסיסית שאנחנו צריכים לשאול את עצמנו.

איל בן ראובן: תגידו, יש משהו יותר חשוב למדינת ישראל מאילת, פריפריה בכלל?

איל בן ראובן: הרי אנחנו לא יכולים להמשיך לדבר ולדבר ולדבר – פריפריה, פריפריה, פריפריה, ולקבל כל הזמן החלטות הפוכות.

איל בן ראובן: רק לפני יומיים ישבנו על כל נושא החקלאות.

איל בן ראובן: זה אותו סיפור.

איל בן ראובן: הפריפריה זה-.

איל בן ראובן: בסוף בסוף יש פה עניין של בין נדל"ן לבין אזרחי מדינת ישראל, שהם שומרים עלינו בעצם.

איל בן ראובן: הם שומרים עלינו.

איל בן ראובן: גם תושבי אילת בזה וגם תושבי מטולה וקריית שמונה.

איל בן ראובן: הם הבסיס שלנו.

איל בן ראובן: ואנחנו רואים פה מגמה לאורך זמן, שהנדל"ן מנצח כל הזמן.

איל בן ראובן: זה פשוט כבר לא יכול להיות הדבר הזה, וזה בא לידי ביטוי במשחק הזה פה עכשיו של שדות התעופה.

איל בן ראובן: אנחנו, למשחתי אני אומר, מה שאני רואה פה, ואמנם לא הייתי בתחילת הדיון, אבל למדתי את העניין, אנחנו מדברים פה על החלטה לא אפויה.

איל בן ראובן: לא אפויה בשום כיוון.

איל בן ראובן: אומר את זה מבקר המדינה ואומרים את זה כולם.

איל בן ראובן: לא אפוי הדבר הזה.

איל בן ראובן: אי אפשר לקבל החלטה כזאת בלי שבדקת את כל המשמעויות של הדבר הזה.

איל בן ראובן: זה החלטה ברמה לאומית.

איל בן ראובן: זה שדה תעופה.

איל בן ראובן: זה אווירונים.

איל בן ראובן: זה חברות תעופה.

מאיר כהן: ניחא אם היו בונים שם במחיר למשתכן.

<קריאה: מחיר למשתכן בצפון תל אביב.

איל בן ראובן: כן, כן.

איל בן ראובן: מאיר, אנחנו כנראה לא נצליח לקנות שם דירה.

איל בן ראובן: כנראה זה לא במגרש שלנו.

איל בן ראובן: בקיצור, יש פה החלטה לחלוטין לא אפויה - - -

מאיר כהן: אגב, גם אצלנו אנחנו לא נקנה דירה.

<קריאה: אפשר לבנות מחיר למשתכן שם, אנחנו יכולים להראות את זה, בלי לפגוע בשדה.

איל בן ראובן: בקיצור, אני מאד מקצר כי אני חושב שנאמרו פה הדברים.

איל בן ראובן: יושבת ראש הוועדה, מפה צריכה לצאת קריאה מאד בהירה.

איל בן ראובן: כרגע קודם כל לעצור בחריקת בלמים לרגע את העניין הזה.

איל בן ראובן: יש לנו זמן עד שנת 2019 כרגע, שזה איזו מגמה של צה"ל.

איל בן ראובן: אני מכיר את צה"ל, את מערכת הביטחון.

איל בן ראובן: אם יהיה כסף לצה"ל וזה יהיה שדה התעופה נבטים, צה"ל יוכל להתגבר.

איל בן ראובן: השאלה פה היא לא צה"ל.

איל בן ראובן: צה"ל כרגע משמש לנו איזו שהיא יתד לזמן קבלת החלטה, לזמן תהליך.

איל בן ראובן: צריכה לצאת מפה קריאה מהירה, קודם כל עצור עד לפינוי הצבאי.

איל בן ראובן: לחבר את הצבאי לאזרחי ואז בתקופה הקרובה אנחנו צריכים לדרוש שתוך שלושה-ארבעה חודשים יבואו הנה ויציגו את החלופות.

איל בן ראובן: להציג חלופות רציניות ועם זה להתקדם.

קארין אלהרר: תודה רבה.

קארין אלהרר: מר הוגו מרום, בבקשה.

<הוגו מרום: אני בא הנה לא בתשלום ואף אחד לא שילם לי את מה שאני הולך להגיד.

<הוגו מרום: ואני רוצה קודם כל לדבר קצת על הרקע.

<הוגו מרום: אני בא מצ'כיה, בקורס טיס הראשון הצ'כי, שבאנו בתור מתנדבים, לא להישאר פה, אלא אחרי שישה חודשים לחזור.

<הוגו מרום: הקומוניסטים מנעו את זה ואני התגייסתי לחיל האוויר בשנת 1948 ופקדתי על גף ג' של טייסת 100 בבאר שבע והאחריות הראשונה הייתה אילת.

<הוגו מרום: קראו לזה אום רשרש.

<הוגו מרום: אני לא זוכר כמה הם היו - 6 או 8 מבנים וישנו בתוך המים בגלל שהיה חם.

<הוגו מרום: ומתל אביב, בפייפרים, היינו מביאים בלוק של מטר אחד אורך, שמנו בין שני הטייסים והגענו ליחידה הצבאית עם רבע מהבלוק בשביל הבירה.

<קריאה: בלוק קרח אתה מדבר.

<הוגו מרום: בלוק קרח אני מדבר, כן.

<הוגו מרום: בינתיים עשיתי 20,000 שעות טיסה.

<הוגו מרום: הייתי טייס הניסוי הראשי של תעשייה אווירית.

<הוגו מרום: אני אומר את זה כדי להגיע לנושא שהצעתי.

<הוגו מרום: חוץ מזה, חוץ מנושא האווירונאוטיקה שגמרתי בלונדון, אני השתלמתי אצל הפרופסור הכי טוב לתכנון שדות תעופה שהיה באירופה אז, ויקריו, שגם היה אבא של מסלול 1230 בבן גוריון, חוץ משדות תעופה אחרים בכל העולם.

<הוגו מרום: בשנת 1964, 51 שנים אחורה, אחרי שעזבתי את התעשייה האווירית, הקמתי חברה לתכנון שדות תעופה, שעזר ויצמן שאל אותי מה תעשה, אז אמרתי אם היו לי 10% ממה שצריך לעשות בארץ, אז הייתי עשיר.

<הוגו מרום: אז החברה הייתה צריכה לעבוד בכל העולם ועבדנו באמריקה, בדרום אמריקה והתמחינו כתוצאה מהזמנת משרד הביטחון, בשנת 1965, למצוא פתרון לסגירת שדה דב, פתרון שלא רק ייתן את התשובה למרכז הארץ, אלא גם ייתן תשובה לחיל האוויר וגם ייתן תשובה אז לשדה תעופה משלים לבן גוריון.

<הוגו מרום: בשנת 1972 אושרה תכנית בים על ידי משרד התחבורה, על ידי משרד הביטחון שהיה האבא של הרעיון ועיריית תל אביב, ראש עיריית תל אביב רבינוביץ נתן הוראה להוציא מכרז בין לאומי ובשנת 1973 המכרז הזה נסגר כאשר חמש חברות בינלאומיות – יפניות, הולנדיות, חברות בריטיות, כולל סולל בונה, באו והציעו תוך 3.5 שנים מקבלת התכניות יהיה לנו שדה ביום שלא מפריע בזמן העבודה לאף אחד ביבשה.

<הוגו מרום: אחת מהסיבות למה שעד היום הזה לא ניתן היה להגנת רשות תעופה אזרחית, להגנת מפעל תעופה אזרית, רשות תעופה אזרחית, לא ניתן למצוא מקום מתאים ביבשה, לא רק אצלנו.

<הוגו מרום: לפני 3 שנים, רק להסביר את החשיבות של הדבר הזה, החליטו להקים שדה תעופה בציריך, משלים.

<הוגו מרום: למה?

<הוגו מרום: בגלל שהירוקים קבעו ש-305,000 תנועות מטוסים מה שקובעת.

<הוגו מרום: תנועות מטוסים ולא מספר נוסעים.

<הוגו מרום: הגיעו ל-280,000 והחליטו לחפש מקום.

<הוגו מרום: ב-10 שנים מצאו בסוף כפר של 500 איש ולשלם להם פיצויים, כמו שצריך אולי לשלם לגוש הגדול בחלקו, פיצויים שהפיצויים האלה שנדרשו על ידי 500 בני אדם בתוך הכפר הזה, שלא היה יותר מ-20 בתים – עלה יותר משדה תעופה בין לאומי משלים לציריך.

<הוגו מרום: שדות תעופה לא סוגרים.

<הוגו מרום: שדות תעופה, אחד מהאנשים הגדולים בנושא הזה אמר:

<הוגו מרום: Any Airport is better than no airport, especially when you running out of fuel.

<הוגו מרום: זה דבר אחד.

<הוגו מרום: עכשיו, במשך כל השנים האלה אנחנו מתעסקים בהקמת שדות תעופה.

<הוגו מרום: שדה תעופה סוגרים רק מסיבות בטיחות טיסה.

<הוגו מרום: בטיחות טיסה זה לא דאגה לשני הטייסים או 70 נוסעים, אלא למה שיכול לקרות כאשר מישהו טס מעל עיר ולא חשוב איזו.

<הוגו מרום: הונג קונג נסגר בגלל שהוא מאד דומה לשדה דב.

<הוגו מרום: בשדה דב יש לנו גישה מהים ויש לנו גישה מהרצלייה ויותר מרחוק, מעל מבנים ומעל שטח שיהיה בנוי.

<הוגו מרום: בשנת 1973 נסגר המכרז לשדה תעופה בים והתנאי היה שאת שדה דב לא סוגרים לא להחיל אוויר, לא לתעופה אזרחית, לא לתחזוקה.

<הוגו מרום: אנחנו שוכחים שחלק גדול מאד זה התחזוקה של המטוסים.

<הוגו מרום: לא סוגרים עד שהמטוס הראשון של חיל האוויר, של תעופה אזרחית, של משלים לבן גוריון.

<הוגו מרום: אנחנו מצאנו פיתרון בציריך.

<הוגו מרום: איפה מצאנו אותו?

<הוגו מרום: בתוך האגם.

<הוגו מרום: אז גמרנו את התכנית, היא אושרה על ידי הגורמים המקומיים ואז הוזמנתי על ידי בעלי לופטהנזה, רשות התעופה שמנהלת את שדה התעופה ציריך, ואומר לי המנכ"ל, מר מרום – The day You open a second airport who averts the BOT Manager, we lose 50% of our income.

<הוגו מרום: רשות שדות התעופה מתחלקת לשני חלקים.

<הוגו מרום: היה מנכ"ל בשם גרוסמן, אז ברגע שהוא ראה את התכנית הזאת, אמר את המילים האלה לשמעון פרס, שהיה אז אני חושב מנכ"ל משרד הביטחון, אני כבר לא זוכר.

<הוגו מרום: אמר לו - - -

קארין אלהרר: מר מרום, אני לא רוצה לדחוק.

קארין אלהרר: האמת שהסקירה מאד מעניינת, העניין הוא שהדיון פשוט עוד מעט מסתיים.

<הוגו מרום: אני רוצה להגיע לפאנץ' ליין.

<הוגו מרום: המשרד הכין תכנית שמבוססת על בסיס - Do not fight them join them.

<הוגו מרום: זאת אומרת תכנית שקודם כל תאפשר טיסה פתוחה במגבלות שרשות תעופה אזרחית חייבת לעבור עליהם, מבוססת על דוגמאות מחוץ לארץ.

<הוגו מרום: לשמור את המסלול, להוציא את חיל האוויר לא בעוד שלוש שנים או שנתיים וחצי או ארבע, אבל מיד, בהתאם לפיתוח חלקי – גם לעשות העתקה, להוציא את חיל האוויר באופן הדרגתי, כדי לאפשר פיתוח של הגוש הגדול והחלקים שלו, שהם לא בגוש הגדול, בעיקר הנדל"ן.

<הוגו מרום: איך עושים את זה?

<הוגו מרום: התכנית הזאת, שעדיין לא אושרה או לא נבדקה על ידי רשות התעופה האזרחית, היא מבוססת על רעיון שבא ממנכ"ל ארקיע, להאריך את המסלול דרומה ב-400 מטרים, לקצר אותו בצפון וכתוצאה מקיצורו בצפון ושינויים בהגבלות בנייה, במקום קומה אחת ברוחב פרופס, ניתן יהיה לבנות שש קומות ובחלק היותר גבוה, המתקרב לגבול הרצלייה, נוכל לבנות גם 30 קומות.

<הוגו מרום: התכנית הזו ניתן לבצע אותה על ידי העתקת תעופה אזרחית.

<הוגו מרום: תוך 9 חודשים ניתן לפנות.

<הוגו מרום: אנחנו תכננו תוך 9 חודשים טרמינל לאפיפיור בשנות ה-90 ומשהו.

<הוגו מרום: תוך 9 חודשים ניתן להכין את השטח בשביל להעתיק את כל התעופה האזרחית או מערבית למסלול, או למקום לפי רעיון של אותו מנכ"ל ניר דגן, על יד חברת החשמל.

<הוגו מרום: זה הכל צריך להיבדק ולמצוא את הפיתרון הזה.

<הוגו מרום: בכל מקרה, עשינו חישובים שמספר יחידות הדיור שניתן להשיג במהלך הזמן הזה או לא לבנות אותן אלא להשיג את האישורים, אפשר בקלות להכפיל בגלל מגבלות גובה שקיימות היום במהלך השנים, עד שייבנה השדה בים, שזה הפתרון היחידי, הבטיחותי ומשלים לבן גוריון.

<הוגו מרום: כשיגיעו ל-15.8 מיליון תושבים מתוך ה-16 מיליון נוסעים, ולאפשר ולתת למרכז הזה לא רק שדה תעופה מחליף לשדה דב בסופו של דבר שייפתח, אלא שדה תעופה משלים לבן גוריון.

קארין אלהרר: תודה רבה.

<הוגו מרום: אף אחד לא יעשה - - - בשביל להגיע לירושלים.

קארין אלהרר: תודה.

קארין אלהרר: תודה רבה אדוני.

קארין אלהרר: נציגת משרד התחבורה, אני מבינה שהגעת.

קארין אלהרר: תודה שהצטרפת אלינו.

<דפנה עין דור: אני מתנצלת.

קארין אלהרר: אני רוצה לשאול, נשמעו כאן דברים נכוחים מפיו של מר מרום ונמסר מנציג רשות התעופה שבעצם האופציה הזאת לא נשקלת ואני תוהה מדוע.

<מוטי שמואלי: שוב, אני חושב שהשאלה לא צריכה להיות מופנית למשרד התחבורה.

<מוטי שמואלי: אם תהיה החלטה - - -

קארין אלהרר: אלא?

<מוטי שמואלי: האופציה הזאת לא נבחנה משום ששמענו את מר מרום ואנחנו כמובן מעריכים מאד את הידע והמקצועיות של הורו מרום.

<מוטי שמואלי: אנחנו גם נפגשים איתו המון.

<מוטי שמואלי: זאת אופציה שלא נבחנה בכלל, משום שהמשמעות שלה זה השארת שטח ואפילו על חשבון, שמענו, של לפנות את השדה הצבאי, להשאיר חלק ממנו אזרחי על הקרקע ולבטל בעצם את ההסכמים וכו'.

<מוטי שמואלי: זאת אופציה שלא נבחנה כי זאת ההחלטה ש - - -

קארין אלהרר: אז אני לא מבינה.

קארין אלהרר: בוחנים אופציות בכאילו?

קארין אלהרר: אנחנו משחקים באיזה שהוא משחק?

<מוטי שמואלי: לא, בוחנים חלופות למקום אחר.

בצלאל סמוטריץ': כי ברגע ההנחיה שהם כמשרד התחבורה קיבלו ממשרד ראש הממשלה / החלטת ממשלה לפנות את שדה דב טוטאלית - - -

קארין אלהרר: חבר הכנסת סמוטריץ, אני מנסה לעבוד עם מה שיש.

קארין אלהרר: כאמור, נציגי משרד ראש הממשלה לא הגיעו, בפעם העשירית אני אומר את זה.

בצלאל סמוטריץ': בסדר, אבל - - -

קארין אלהרר: זה מצטער אולי וכל פעם שזה יצטער אותי אני אגיד את זה שוב.

קארין אלהרר: אילן שדה, ראש המועצה האזורית מנשה.

קארין אלהרר: בבקשה אדוני.

<אילן שדה: תודה רבה לך.

<אילן שדה: אני ראש המועצה האזורית מנשה.

<אילן שדה: אצלנו שדה התעופה עין שמר, שהוקם על ידי הבריטים כשדה הגדול במלחמת העולם השנייה, אבל שמענו יותר מפעם אחת בישיבות בוועדת כלכלה, בוועדה כזאת, ועדה אחרת, כולל מגיורא רום, שדיבר.

<אילן שדה: עין שמר איננה אופציה.

<אילן שדה: אז יש וזה מסומן שם המטוס בתכנית מתאר ארצית, אבל אף אחד לא מתייחס.

<אילן שדה: אנחנו חמש שנים נאבקנו נגד הקמת הבסיס הקיים מכל מיני סיבות, בלי לפרט.

<אילן שדה: הורידו ושכנעו אותי, הורידו אותי מפקד חיל האוויר דאז, דן חלוף לאן שצריך, לראות למה חשוב כל כך למקם את הבסיס במקום.

<אילן שדה: הגענו להסכמות, הבנות.

<אילן שדה: הבסיס הוקם.

<אילן שדה: בשנה האחרונה הושקעו שם הרבה מאד מיליוני שקלים על המסלול.

<אילן שדה: הוקמו מתקנים ששייכים לבסיס הקיים שם.

<אילן שדה: מה שהוקם, אנחנו קיבלנו את המיכון שצריך אחרי שהקימו וקיים שם הבסיס האסטרטגי של מדינת ישראל.

<אילן שדה: קיים שם.

<אילן שדה: זה לא אופציה.

<אילן שדה: צריך לומר את זה.

<אילן שדה: לא רק חיל האוויר או הצבא מתנגד, גם משרד הבריאות מתנגד, כי - - -

קארין אלהרר: מיד נשמע אותם.

<אילן שדה: מנכ"ל משרד התחבורה קיבל מכתב ממנכ"ל משרד הבריאות.

<אילן שדה: דיברתי גם עם השר, גם הוא מביע.

<אילן שדה: הוקם בית החולים הגדול במדינת ישראל לבריאות נפש, צמוד לגדר של הבסיס והמסלולים.

<אילן שדה: יש שם הוסטל ניצולי שואה פגועי נפש עם 100 חוסים, צמוד למקום הזה.

<אילן שדה: קיים.

<אילן שדה: אז זה מה שאנחנו רוצים מעליהם, כן.

<אילן שדה: יש שם כפר ילדים גדול של משרד הרווחה, גם הוא צמוד.

<אילן שדה: היישובים שהתרחבו הם על הגדר, אף אחד לא מנע את זה במשך השנים.

<אילן שדה: אני אמרתי, מישהו כנראה לקח את התצ"א מ-1948 ולא של היום, לראות מה קורה.

<אילן שדה: לא רק זאת.

<אילן שדה: מקימים שם היום עיר – חריש.

<אילן שדה: מיליארד ומשהו שקלים, החליטה הממשלה לשים בעיר.

<אילן שדה: הבניינים כבר צומחים לגובה, כשכל הנחיתה היא מעל העיר הזאת.

<אילן שדה: זה מסלול הנחיתה של המטוסים שמתוכנן לפי התמ"א שקיימת.

קארין אלהרר: סך הכל עבודה מקצועית נעשתה.

<אילן שדה: זה בלתי ניתן וגיורא אמר את זה הם.

<אילן שדה: חברה, צריך למחוק את זה.

<אילן שדה: גיורא אמר זה לא ריאלי, ולכן מי שזורק כל פעם עין שמר, עין שמר, אכן הממשלה קיבלה החלטה וסימנה ואמרה עין שמר.

<אילן שדה: זה לא קיים.

<אילן שדה: אנחנו גם לא ניתן לאפשר.

<אילן שדה: הכל שם חיים הכל בטוב.

<אילן שדה: הרצלייה אסור להם לשמוע רעש, אנחנו כן בתוך הרעש הזה וגם דיזינגוף, רחוב ארוך, אפשר לקבל החלטה.

<אילן שדה: דיזינגוף זה רחוב ארוך, ינחתו בדיזינגוף.

<אילן שדה: אז זה פחות או יותר אותו הביצוע.

קארין אלהרר: זו יכולה להיות אופציה מעניינת.

קארין אלהרר: תודה רבה אדוני.

קארין אלהרר: מירי כהן, משרד הבריאות, בבקשה.

קארין אלהרר: מנהלת שירותי הצלה ועזרה ראשונה.

<מירי כהן: תודה רבה.

<מירי כהן: אני מודה, אני באתי לוועדה מוטרדת ומודאגת וככל שהדיון מתפתח, אני יותר ויותר מוטרדת ממה שאני שומעת, ובעצם מהפתרון שאני לא רואה אותו כרגע לגבי המצב.

<מירי כהן: ראש העיר אמר את זה בצורה מאד ברורה לגבי השיקולים וההשלכות לגבי תושבי אילת בהחלטה על סגירת שדה דב.

<מירי כהן: אני מציינת רק את הדאגה לתושבים, למטופלים, את ההיבטים הרפואיים והבריאותיים ואותנו זה מאד מטריד.

<מירי כהן: הוזכר כאן ידי מספר גורמים באמת, הצורך, הטיסות של חולים ומטופלים מאילת למרכז הארץ זה דבר של יום ביומו, שגרת הטיפולים.

<מירי כהן: יש בית חולים באילת, אבל הוא בית חולים מאד מאד קטן.

<מירי כהן: הוא לא יכול לתת את הטיפולים, הוא גם לא צריך לתת את כל הטיפולים.

<מירי כהן: זה לא בית החולים איכילוב או תל השומר או בית חולים level 1 כמו שאנחנו מכירים, כי הגודל של בית החולים הוא כמו האוכלוסייה שם שמצומצמת וכו'.

קארין אלהרר: בשולי הדברים אני אומר למשרד הבריאות שראוי שיינתנו טיפולים ברמה לא פחות טובה גם באילת.

<מירי כהן: שנייה, שנייה, אני אתייחס גם לזה.

<מירי כהן: גם ואני מתייחסת לשני ההיבטים.

<מירי כהן: צריכים להינתן שם שני הדברים.

<מירי כהן: אלף, בכל מקרה צריך להסיע את המטופלים והחשש הוא שבמצב הזה זה לא רק יקשה על החולים יותר, אלא חלק מהמטופלים – אונקולוגיים וכו' – פשוט יתייאשו ולא בטוח שירצו לנסוע כשבאמת הדרך תהיה יותר קשה, יותר מטרטרת ויותר ארוכה.

<מירי כהן: זה מצד אחד.

<מירי כהן: מהצד השני יש את הצורך של הבאת רופאים לאילת וזה דבר שבאמת, כדי לחזק את בית החולים אנחנו רוצים רופאים טובים שבאים ממרכז הארץ, מבתי חולים גדולים שיבואו ויחזקו את אילת.

<מירי כהן: הדברים האלה נעשים.

<מירי כהן: יש לנו גם תכניות להרחיב את הדברים האלה, לחזק את בית החולים, לבנות אותו, להרחיב אותו והכל באמת נמצא בתכנית שלנו איך לחזק את השירות הרפואי באילת.

<מירי כהן: אבל במצב הקיים ואני שוחחתי היום בבוקר עם מנהל בית החולים יוספטל באילת לפני הדיון, שהוא גם אחראי על השירותים בקהילה של קופת חולים כללית, שהיא הקופה המבוטחת הגדולה ביותר.

<מירי כהן: הוא אומר הרופאים במצב הזה כבר אמרו, הם לא ירצו להגיע.

<מירי כהן: אנחנו לא יכולים להכריח את הרופאים.

<מירי כהן: הם לא רופאים בצבא, הם לא בשירות אני לא יודעת מה שאפשר להכריח אותם בכוח לבוא לאילת.

<מירי כהן: במצב הזה שהם יצטרכו להטרטר ואין כרגע פתרון אחר, האפשרות שרופאים פשוט לא ירצו לבוא לאילת, גם חלק מהרופאים שנמצאים כבר היום.

<מירי כהן: אז לחזק את אילת במצב הזה אני לא רואה איך.

קארין אלהרר: תודה.

<מירי כהן: אנחנו מאד צריכים לקחת את זה בחשבון ולראות.

<מירי כהן: ודבר נוסף שעלה פה, אם חלילה מחר, כלומר במצב הזה בן גוריון נסגר ואין חלופה, אז בעצם כל החולים באילת, משני הכיוונים, בעצם אין להם שום מענה רפואי.

קארין אלהרר: והם במצור, כן.

מאיר יצחק הלוי: תגידי, אפשר לשאול שאלה?

מאיר יצחק הלוי: האם השתתפתם בדיונים המוקדמים?

<מירי כהן: אתה אמרת את זה בעצמך.

מאיר יצחק הלוי: לא, אני שואל אותך.

מאיר יצחק הלוי: אני יודע שלא.

<מירי כהן: אנחנו לא היינו מעורבים בהיבטים של כל הנושא של בריאות של תושבי אילת.

<מירי כהן: אני לפחות לא יודעת.

<מירי כהן: אני מניחה שגם שר הבריאות לא יודע.

קארין אלהרר: מסתבר שלא תמיד הבריאות הכי חשובה.

<מירי כהן: ואני אומרת, השיקולים האלה על אילת, בכלל ככל שידוע לי וכפי שהוצג כאן, לא נלקחו בחשבון במהלך השנים.

קארין אלהרר: תודה רבה.

קארין אלהרר: אדוני ממשרד התחבורה רצית להגיב בעניין עין שמר.

<מוטי שמואלי: כן, רק להתייחס לעניין האופציה של עין שמר.

<מוטי שמואלי: אז קודם כל, כי צוטט פה מנהל רת"א לשעבר אמנם, גיורא רום, שעין שמר איננה אופציה.

<מוטי שמואלי: ההתייחסות מבחינה מקצועית לעין שמר – כן או לא – האופציה הייתה רק בגלל המתקן הביטחוני, לא בגלל העניין הסביבתי.

<מוטי שמואלי: עין שמר הוא בהחלט אופציה.

<מוטי שמואלי: אם המתקן הביטחוני יפונה - - -

קארין אלהרר: איך אופציה?

קארין אלהרר: איך אופציה?

קארין אלהרר: אתה שמעת את הדברים שלו?

<מוטי שמואלי: כן.

<מוטי שמואלי: אני אסביר.

<מוטי שמואלי: משרד הביטחון הביע נכונות לפנות את המתקן הביטחוני.

<מוטי שמואלי: יש פה עניינים של - - -

קארין אלהרר: מה לעניין המתקנים?

קארין אלהרר: סליחה אדוני, מה הייתה תגובתך.

<צביקה קרמן: אמרתי שאנחנו נכונים לבחון ייתכנות לפינוי עין שמר.

<צביקה קרמן: אין עמדה שהיא נגד.

<מוטי שמואלי: אוקיי.

<מוטי שמואלי: אם העניין הזה באמת יוסדר, נכון שזה לא עניין פשוט ובוודאי לא זול, אז כל הנושא הסביבתי ותצ"א מ-48' וכו'.

<מוטי שמואלי: השדה הזה הוא שדה שמופיע בתמ"א 15 של פרישת שדות תעופה ולאורך השנים נשמרות שם הגבלות בנייה, הוא בהחלט אופציה.

<מוטי שמואלי: כמובן שבמסגרת הכנת תכנית, צריך לתת מענה לכל העניינים הסביבתיים, אבל זאת דוגמא קלאסית לכמה קשה להקים שדה תעופה במדינת ישראל, לא משלים לנתב"ג, אלא לתעופה כללית, כי זאת האופציה בגלל ההתייחסות הנימבית הזאת.

<מוטי שמואלי: ונאמר פה שכל ראש עיר, ראש רשות רוצה לסגור – אצלו לא יהיה שדה תעופה.

<מוטי שמואלי: לא בהרצלייה, לא בחיפה.

<מוטי שמואלי: אגב, זאת עמדת ראש העיר חיפה, און רקורד בכל הוועדות וכו' וכו'.

קארין אלהרר: יש כאן נציג של עיריית תל אביב?

קארין אלהרר: אדוני, מה עמדתכם לגבי שדה דב?

<איתי פנקס ארד: עמדתנו היא שתל אביב צריכה, במרכז הארץ צריכים את השדה הזה.

<איתי פנקס ארד: אני בכוונה לא מתייחס לכל מיני דברים אחרים נכונים שאנחנו יודעים ומסכימים איתם.

<איתי פנקס ארד: אני אייצג את העניינים של תל אביב.

<איתי פנקס ארד: עיריית תל אביב והעיר תל אביב זקוקים לפיתוח השטח, זקוקים ל - - -

קארין אלהרר: רק שם לפרוטוקול.

קארין אלהרר: אני מתנצלת, לא ביקשתי קודם.

<איתי פנקס ארד: איתי פנקס ארד.

<איתי פנקס ארד: עיריית תל אביב והעיר תל אביב זקוקים לפיתוח של השטח הזה, זו עתודת הקרקע הגדולה ביותר שנשארה לפיתוח של העיר, שחסומה מכל הכיוונים על ידי רשויות אחרות והים, ועם כל זה אנחנו מזדהים לחלוטין עם המאבק לעצירת הפינוי הנוכחי של השדה.

<איתי פנקס ארד: את דיזינגוף אנחנו נעדיף להשאיר אותו במתכונת הנוכחית, אבל - - -

קארין אלהרר: אז נפל הרעיון.

קארין אלהרר: בחנו, שקלו, נפל.

<איתי פנקס ארד: לא תמיד שואלים אותנו גם לגבי הרחובות של העיר.

<איתי פנקס ארד: למרות שאנחנו כביכול, אם יש פה כביכול את האינטרסנטים הגדולים של פיתוח השטח לטובת נדל"ן ואנחנו חושבים שצריך לבנות שם למגורים.

<איתי פנקס ארד: אנחנו מנסים ליצור שם כמה שיותר דיור שהוא גם בר השגה, גם יחידות דיור שהן יותר קטנות, כדי שזה לא יהיה רק מגדלים ורק אזור לעשירים, אבל העיר זקוקה לשטח הזה כדי לפתח אותו.

<איתי פנקס ארד: אין שום ספק שאת השדה צריך לפנות בסופו של דבר, אבל לא בלי חלופה.

<איתי פנקס ארד: העיר צריכה את החלופה הזאת.

<איתי פנקס ארד: אנחנו כן חושבים שטווח היותר ארוך, ואני הבאתי, זאת תכנית המתאר של תל אביב שאושרה ממש לאחרונה – ת"א 5,000.

<איתי פנקס ארד: בין השאר מה שרואים פה זה חץ, המשך של כביש 5 ישר לתוך הים.

<איתי פנקס ארד: אנחנו חושבים שהפתרון היחיד לטווח הארוך פינוי שדה דב הוא אי מלאכותי, שדה תעופה שיהיה בים.

<איתי פנקס ארד: להרחיק אותו לצפון, לעין שמר זה לא רלבנטי.

<איתי פנקס ארד: צריך להיות שדה במרכז, בתל אביב והקשר הוא לא רק עם אילת, עם הצפון.

<איתי פנקס ארד: אנחנו מדינה אחת ומדינה בלי קשרי תעופה פנימיים היא מדינה נכה.

קארין אלהרר: תודה רבה לך.

קארין אלהרר: אני מבקשת לדעת ממשרד התחבורה, נציגת משרד התחבורה אולי את תדעי לענות לנו.

<דפנה עין דור: אולי זה על השאלה.

קארין אלהרר: על עניין שדה התעופה הצף, יש תכנית כזאת?

קארין אלהרר: יש דיבורים על תכנית כזאת?

<מוטי שמואלי: מה זה?

קארין אלהרר: שדה תעופה בעיר תל אביב, בים.

קארין אלהרר: אני אוהבת את המילה צף.

קארין אלהרר: יש למישהו התנגדות?

<דפנה עין דור: אז כמו שבאמת הוגו מרום אמר, הנושא הזה נבחן לאורך השנים.

<דפנה עין דור: לפני כמה שנים הייתה ועדה בראשות משרד המדע בין היתר לדברים האלה, והם החליטו שהנושא הזה של שדה בים מורכב מדי, גם אי וגם שדה זה כבר שילוב מורכב והם הוציאו את הנושא הזה בכלל מהוועדה שלהם, למרות שהוא הוטל עליהם בתחילת הדרך.

<דפנה עין דור: אנחנו בודקים האם עם נציגים מכל מיני ערים נעשו עבודות.

<דפנה עין דור: הדוגמאות בעולם הן שונות.

<דפנה עין דור: כאן מדובר פה על ים פתוח, בשונה מדוגמאות שהיו.

<דפנה עין דור: זה נבחן אבל זה הרבה יותר מורכב וזה לא מחר בבוקר, ולפחות ממה שאנחנו מבינים זה גם לא יהיה מול חופי תל אביב.

<דפנה עין דור: בכל מקרה זה יהיה יותר צפונה מנתניה.

קארין אלהרר: רק שנייה, אני רוצה לשאול.

קארין אלהרר: עיריית תל אביב איך שהוא עשתה עבודת בדיקה על ההצעה הזאת, מר פנקס?

<איתי פנקס ארד: את השאלה עוד פעם, סליחה.

קארין אלהרר: אתם עשיתם עבודה עניינית על עניין שדה התעופה?

<איתי פנקס ארד: נעשתה עבודה לפני מספר שנים, עבודה באמצעות חברה הולנדית.

<איתי פנקס ארד: אנחנו מכירים גם את קיומה של העבודה של משרד המדע.

<איתי פנקס ארד: לא הצלחנו לקבל אותה, כי היא כביכול לא פורסמה מעולם רשמית.

<איתי פנקס ארד: עשינו מאמצים - - -

<דפנה עין דור: אבל היא בכל מקרה לא דיברה על שדות תעופה.

<דפנה עין דור: הם פשוט דיברו על הכל חוץ משדות תעופה.

<דפנה עין דור: הם החליטו בישיבה הראשונה או השנייה להוציא את הנשוא של שדות תעופה, כי להקים שדה תעופה זה מורכב בפני עצמו.

<דפנה עין דור: להקים אי זה פרויקט והם החליטו שהשילוב של השניים זה לא בשלב א'.

<איתי פנקס ארד: גברתי יושבת הראש, מה שהיה נכון לפני 10 שנים הוא כבר לא נכון היום.

<איתי פנקס ארד: גם העלויות, גם הטכנולוגיה, גם ה - - -

קארין אלהרר: מתי בפעם האחרונה בדקתם את זה?

<דפנה עין דור: אנחנו עשינו סקר ספרות לפני כשלוש-ארבע שנים.

<דפנה עין דור: כרגע אנחנו שוב נפגשנו בשנתיים האחרונות גם עם חברה הולנדית, חברה בלגית, אבל יש לנו גם בעוד שבועיים פגישה, אבל זה פרויקט - - -

קארין אלהרר: מה שאני מכוונת, הרי אני לא מצפה שתבואי עם תשובה סדורה לגבי כן או לא האי ושדה התעופה עליו.

קארין אלהרר: אני פשוט מנסה להבין האם ואני מבינה שבעבר הייתה אופציה והיא לא התקבלה.

קארין אלהרר: עכשיו, העתים משתנים, יש טכנולוגיה יותר מתקדמת, אני מניחה.

קארין אלהרר: נשאלת השאלה האם האופציה הזו שוב על הפרק.

<דפנה עין דור: האופציה נבחנת כפתרון לטווח ארוך.

קארין אלהרר: בסדר, תראי, מה - - -

<דפנה עין דור: זה לא משהו שיפתור פה את הבעיה.

קארין אלהרר: אני דווקא רוצה לטעון שכן ואני רוצה להסביר גם את הטיעון.

קארין אלהרר: תראו, עד שלא יינתן מענה ופתרון, לא ניתן ששדה דב ייסגר, בסדר?

קארין אלהרר: זו החלטת-.

קארין אלהרר: מכיוון שהכנסת היא הריבון, כך טוענים כל הזמן, אז אנחנו צריכים לפעול ככאלה.

קארין אלהרר: הכנסת אומרת את דברה בצורה מאד ברורה וזה קונסנסוס בין כל חברי הכנסת, שעד שלא ניתן פתרון אמיתי, מלא, לעניין שדה דב, כרגע זה לאו פתרון.

קארין אלהרר: לסגור וללכת זה לא הפתרון.

קארין אלהרר: עכשיו אני אומרת אם אנחנו באים ואומרים בואו נחשוב על פתרון ארוך טווח, יכול לקחת גם עוד חמש שנים, שש שנים, שבע שנים, אני ממש לארג'ית היום, אז בואו ננסה לקדם פתרון כזה ואז אם הדברים יסתדרו, אפילו נסגור את שדה דב.

<דפנה עין דור: לפחות מהבדיקות שאנחנו עשינו, שדה בים זה פרויקט שייקח כ-15 שנה.

<דפנה עין דור: זו ההערכה שלנו.

<צבי ורטיקובסקי: הייתה ועדת בונדינגר לפני הרבה שנים, ב-2007.

<קריאה: בשנת 2009.

קארין אלהרר: בשנת 2009, אוקיי.

<צבי ורטיקובסקי: בסדר, 2009.

<צבי ורטיקובסקי: אפילו לא התייחסתם להמלצות שלהם.

<צבי ורטיקובסקי: ואחת ההמלצות ואחת האפשרויות שיש שם, לפיה היה צריך להיבחן אי בים.

<צבי ורטיקובסקי: שום דבר לא מתקדם.

<צבי ורטיקובסקי: לא בפיתרון של החלופות, לא באי ואת מציגה כאילו אתם חושבים לטווח ארוך שזה נחמד מאד, מה עם הביצועים?

<דפנה עין דור: אחת מהבעיות זה שאנחנו מדברים, כל הבדיקה שנעשתה דיברה על משלים לנתב"ג והצורך למשלים לנתב"ג הוא מיידי.

<דפנה עין דור: יש גידול בכמויות נוסעים וצריך - - -

<צבי ורטיקובסקי: טוב, זה דיון בשבוע הבא, גברתי, נוסף על זה.

קארין אלהרר: זה דיון לשבוע הבא.

קארין אלהרר: יש דיון על שדה התעופה בצפון.

<דפנה עין דור: לכן נבחנו החלופות המיידיות שיתנו את המענה הנדרש, כאשר שדה בים זה פתרון משלים ואולי אפילו חלופי לנתב"ג, כי הם לא בהכרח באים אחד עם השני.

קארין אלהרר: אוקיי, תודה רבה.

<צבי ורטיקובסקי: אולי לטיסות הפנימיות.

קארין אלהרר: רק שנייה צבי.

קארין אלהרר: אני מבקשת לדעת אם יש כאן נציג של משרד התיירות.

<משה צימרמן: כן.

קארין אלהרר: שלום אדוני.

קארין אלהרר: שם ותפקיד לפרוטוקול.

<משה צימרמן: שלום לך, משה צימרמן מאגף תכנון.

קארין אלהרר: אני שומעת ואני מאד שמחה לשמוע שיש אצלכם במשרד דאגה כנה לתיירות בעיר אילת ואפילו עלה על הפרק פתיחת קזינו וכו', מתוך דאגה כנה לעיר אילת.

<משה צימרמן: נכון.

קארין אלהרר: עכשיו אני שואלת מה עמדתכם לגבי אותו שדה תעופה.

קארין אלהרר: אז אם אנחנו כל כך דואגים לתיירות ואני מאמינה שיש לכם דאגה כנה, איך זה משתלב עם סגירת שדה התעופה שדה דב, מבלי שניתנות חלופות אמיתיות לדבר הזה, כשאומר כאן ראש העיר שכשהיו עתים שבהם נסגר שדה התעופה, הדבר הוביל באופן מיידי לצמצום משמעותי מאד של 40% בכמות התיירים.

קארין אלהרר: איך זה משתלב?

<משה צימרמן: המשרד לא תומך בסגירה של השדה עד שלא ימצאו פתרונות אמיתיים וישימים.

קארין אלהרר: תשובה מצוינת.

בצלאל סמוטריץ': מי כן תומך בממשלה?

קארין אלהרר: אני מאד אשמח לדעת את זה.

<דפנה עין דור: כל מי שחלה עליו החלטת הממשלה לזה.

קארין אלהרר: האם משרד התיירות - - -

<דפנה עין דור: על כל משרדי הממשלה חלה החלטת הממשלה.

קארין אלהרר: יש נציגים של המשרדים הנוספים בצוות?

קארין אלהרר: למשל משרד הבריאות שאומר לדאוג לבריאותם של תושבי אילת.

<דפנה עין דור: אני רוצה להתייחס.

קארין אלהרר: בבקשה.

<דפנה עין דור: קודם כל יש פה כמה צוותים.

<דפנה עין דור: יש צוות - - -

קארין אלהרר: זה מה שניסיתי לברר בהתחלה.

קארין אלהרר: חבל שלא היית פה.

<דפנה עין דור: אז אני אנסה לסדר קצת.

<דפנה עין דור: היה צוות בראשותו של מנכ"ל בכיר לתכנון כלכלי במשרד התחבורה, שזה דיבר אך ורק על טיוב המענה התחבורתי אל ומנתב"ג עם סגירת שדה דב.

<דפנה עין דור: הצוות הזה כלל נציגים של משרד התיירות, נציגים של משרד התחבורה, משרד ראש הממשלה, עיריית אילת ואם שכחתי עוד אז אני מתנצלת, כאשר כאן באמת דובר במענה למה שבוריס נדמה לי אמר, במענה לנושא של פתרונות לתושבי אילת.

<דפנה עין דור: יש פתרונות תחבורתיים.

<דפנה עין דור: ביצענו סגר שדיבר על צורכי היוצאים מאילת, כאשר נקבעו שלושה קווים שיתנו מענה לצרכים של הנושאים, שזה כולל את תל השומר, כולל קווים לראשון לציון, שזה מאזורי הביקוש של מרכזים שנבעו מתוך הסקר, כאשר הפתרון לאזור תל אביב הוא באמצעות הרכבת והפתרון הוא להגדיל את מספר השאטלים מטרמינל 1 לאזור הרכבת ובנוסף לאפשר לנוסעים שמגיעים בלי כבודת יד, להגיע ישירות לטרמינל 3 וכך להגיע לרכבת.

<דפנה עין דור: גם היום משדה דב, מי שצריך להגיע צריך עוד אוטובוס.

<דפנה עין דור: גם היום צריך אוטובוס, זה לא פתרון ל - - -

קארין אלהרר: אז ניתן לו אחד עוד לפני.

קארין אלהרר: מאה אחוז.

<קריאה: הוא גם חוסם את הכניסה לעיר.

<דפנה עין דור: באזור תל אביב גם המצב לא מי יודע מה להגיע לצפון תל אביב - - -

קארין אלהרר: המטרה הייתה לחסוך.

<דפנה עין דור: בסדר.

<דפנה עין דור: זה אחד.

<דפנה עין דור: שניים, המטוסים שאמורים להגיע לשדה דב, שמגיעים היום לשדה דב, זה מטוסים יותר קטנים, יותר איטיים מהמטוסים שיגיעו לנתב"ג, יהיו מטוסים סילוניים, יותר מהירים.

<דפנה עין דור: יש פה איזונים לגבי - - -

מאיר יצחק הלוי: גם היום בשדה דב נוחתים - - -

<דפנה עין דור: חלקם לא.

קארין אלהרר: אוקיי.

קארין אלהרר: לא, לא, אדוני ראש העיר, אנחנו לא בויכוח.

<דפנה עין דור: הוועדה הנוספת שיש זה צוות מנכ"לים ברשות מנכ"ל משרד האוצר שי באב"ד, שזה מדבר על תכנית אסטרטגית לעיר אילת, כאשר מדובר פה על מגוון פתרונות, לרבות נושא שדרוג ההון האנושי באילת, כולל חינוך, כולל רפואה.

<דפנה עין דור: אני אישית, שהשתתפתי בכל הדיונים, לא ראיתי נציגים של משרד הבריאות.

<דפנה עין דור: אני חושבת שחשוב שהם ישתתפו שם פשוט.

קארין אלהרר: אז הזמנתם אותם?

<קריאה: אבל מה זה קשור, דפנה?

<דפנה עין דור: זה קשור לעיר אילת.

<קריאה: לא, לא, הצוות הזה של שי באב"ד, מה זה קשור?

מאיר יצחק הלוי: ומה זה קשור שדנים בתכנית אסטרטגית לעיר אילת ו - - -

קארין אלהרר: רגע, רגע, רגע, סליחה.

מאיר יצחק הלוי: הם דנו בנושא אילת בלי שום קשר לשדה דב, מה זה קשור אחד לשני?

קארין אלהרר: סליחה אדוני ראש העיר, זה לא קשור.

מאיר יצחק הלוי: זה ממש לא קשור.

קארין אלהרר: אמרתי.

קארין אלהרר: הסמכתי.

<דפנה עין דור: אני רוצה להגיד שבמסגרת הצוות חלק מהדברים שנטענו על ידי נציגת משרד התיירות זה גם הקושי - - -

קארין אלהרר: בריאות, בריאות.

<דפנה עין דור: בריאות, סליחה, זה גם הקושי שיש בשירותים הניתנים היום באילת ומכאן נובע הצורך לכל ה - - - למרכז.

<דפנה עין דור: חלק מהפתרונות שנבחנים הם שדרוג הפתרונות המצויים בעיר אילת, וככה חלק מהביקושים גם יפחתו.

<דפנה עין דור: יש פה עניין באמת של פתרון כולל ויכול להיות שחלק מהדברים צריך להעלות גם במסגרת הצוות הזה, ששם מצויים כל המשרדים.

קארין אלהרר: תודה רבה.

קארין אלהרר: חבר הכנסת סמוטריץ', שאלה.

בצלאל סמוטריץ': אני רק רציתי לשאול שאלה אחת.

בצלאל סמוטריץ': האם את מרגישה מהמשבצת שאת יושבת במשרד התחבורה, את יכולה להסתכל בעניינים של ראש העיר ולהגיד לו – תשמע, בשנת 2017, לא יודע מתי שבג"ץ קבע שצריך לפנות - - -

קארין אלהרר: אפריל 2017.

בצלאל סמוטריץ': אפריל 2017, כשהפתרונות של שדרוג מערך הרפואה בישראל ייקחו חמש-שש שנים, נגיד שהצוות יגבש ונגיד שיקיימו את ההחלטה, הרי יש החלטות שלא מקיימים, ונגיד ונגיד ונגיד.

בצלאל סמוטריץ': וכל הפתרונות ששמענו עליהם קודם, אולי התיאורטיים, גם ייקח להם 5-6-7-8 שנים להיות רלבנטיים בכלל.

בצלאל סמוטריץ': הדבר היחיד שאנחנו יודעים היום זה אולי לתת איזה מיניבוס מנתב"ג, שאני לא יודע אם זה יעשה משהו.

בצלאל סמוטריץ': זה הפתרון היחידי שקיים - - -

<דפנה עין דור: שלושה קווי אוטובוס לכל אזורי הביקוש.

בצלאל סמוטריץ': שלושה קווי אוטובוס, זה פתרון מצוין.

בצלאל סמוטריץ': זאת אומרת את מסתכלת על תושבי אילת בעיניים, את אומרת להם חברה, אני לא יודע על מה אתם צועקים בכלל, אפשר לסגור את שדה דב, תקבלו מענה מלא בנתב"ג.

בצלאל סמוטריץ': כאילו?

<דפנה עין דור: אני יכולה להגיד דבר אחד.

<דפנה עין דור: אנחנו נציגי ממשלה.

<דפנה עין דור: יעד לאומי של הממשלה הוא נושא של פתרון בעיית הדיור.

<דפנה עין דור: זה יעד.

<דפנה עין דור: החלטת הממשלה - - -

בצלאל סמוטריץ': את לא היית פה שדיברנו.

קארין אלהרר: בצלאל, זאת התשובה שיש לה.

בצלאל סמוטריץ': ברגע שהתקבלה החלטה שהדיור קודם ולצורך כך צריך לפנות את שדה דב, אנחנו מנסים לטייב את המענה.

בצלאל סמוטריץ': זה - - -

קארין אלהרר: תודה גברתי, תודה רבה.

קארין אלהרר: סליחה, סליחה.

מאיר יצחק הלוי: הדיור - - - על תושבי אילת - - -

קארין אלהרר: אדוני ראש העיר.

מאיר יצחק הלוי: והמגדל - - -

בצלאל סמוטריץ': גברתי יושבת הראש, יש לי הצעה.

בצלאל סמוטריץ': בואו נעביר את תושבי אילת למגדלים - - -

קארין אלהרר: לא, אני רוצה שיהיו גם תושבים באילת.

מאיר יצחק הלוי: זה בדיוק העניין - - -

קארין אלהרר: אדוני ראש העיר, תודה, תודה.

קארין אלהרר: תראו, אני רוצה לסכם את הדיון.

קארין אלהרר: אני הגעתי לדיון היום והייתה בי תקווה בלב שאחרי הדיון שהיה בבג"ץ ואחרי הארכה שנתנה, אז יבואו ויציגו איזה שהם פתרונות חדשים או אפילו שומו שמיים, יבואו ויגידו תשמעו, חשבנו על הדברים וכרגע אנחנו מבינים שאין לנו פתרונות חלופיים, ולכן אנחנו מורידים מהפרק כרגע את עניין סגירת שדה דב.

בצלאל סמוטריץ': לפחות עד 2019.

קארין אלהרר: עד 2019 מינימום.

קארין אלהרר: הרי אני מבינה, דרך אגב אני לא מקלה ראש במשבר הדיור.

קארין אלהרר: אני חושבת שהוא משבר אמיתי וצריך לתת לו פתרון.

קארין אלהרר: אם תבואו ותגידו שבאמת יינתן פתרון אמיתי, באותה נשימה תבואו ותגידו יינתן פתרון מלא ואמיתי לתושבי אילת, אני הראשונה, אני אברך ואני אגיד שטוב עשיתם.

קארין אלהרר: אבל אלף שדה התעופה הצבאי לא נסגר עד שנת 2019, מה שנקרא אם ירצה השם בלי נדר.

בצלאל סמוטריץ': בלי נדר.

קארין אלהרר: ובכפוף לתקציב וכו'.

קארין אלהרר: פתרון אמיתי עד אז גם אין.

קארין אלהרר: כי ממה שאני שמעתי והייתי מאד קשובה, יש פתרונות שהם על הנייר נראים בסדר.

קארין אלהרר: הם גם לא מצוינים, הם בסדר, אבל אני גם לא מבינה את הישימות שלהם והדברים נאמרו כאן בצורה מאד מפורשת.

קארין אלהרר: זה לא רק שאני לא הבנתי.

קארין אלהרר: נאמר – פתרונות תיאורטיים ואנחנו בודקים את היישום.

קארין אלהרר: אם אנחנו רק בודקים את היישום, בעצם זה לא פתרונות שאני מציע.

קארין אלהרר: אז מה אנחנו עושים בעניין הזה?

קארין אלהרר: אני רואה ממש בחומרה את העובדה שלא הגיע אף אחד ממשרד ראש הממשלה, במיוחד נוכח העובדה שמנכ"ל משרד ראש הממשלה אמור לתכלל את הפרויקט הזה, שהוא פרויקט שיש לו משמעות אמיתית לכל אחד מתושבי אילת.

קארין אלהרר: שיהיה ברור, תושבי אילת הם לא יהיו סוג ב' במדינת ישראל.

קארין אלהרר: הם אזרחים והם תושבים ומגיע להם את אותן זכויות שמגיעות לתושבים בתל אביב ובצפון.

קארין אלהרר: הסידור הזה שנקבע הוא סידור לא טוב, אני מצטערת.

קארין אלהרר: אני רואה שהייתה כאן עבודה, אבל היא לא הסתיימה ולכן לקבל את ההחלטה בלי לסיים את העבודה, בעיה.

קארין אלהרר: אז מה שאני מבקשת, קודם כל אני מתכוונת להוציא מכתב, גברתי מנהלת הוועדה, למנכ"ל משרד ראש הממשלה ואני שולחת את משרד התחבורה עם שיעורי בית.

קארין אלהרר: כי ביולי יתקיים כאן דיון נוסף, דיון מעקב, ואני מבקשת שביולי תבואו עם פתרונות ישימים.

קארין אלהרר: ואם לא, תשקלו, כי אני לא רואה מוצא אחר, תשקלו כרגע לוותר על הרעיון של סגירת שדה דב - - -

בצלאל סמוטריץ': לפחות עד שנת 2019.

בצלאל סמוטריץ': שתוכלו לפחות להסביר - - - - - - שדה התעופה נמצא שם - - -

קארין אלהרר: לפחות עד שנת 2019.

בצלאל סמוטריץ': חוץ מלהראות ליזמים שאנחנו בכיוון.

בצלאל סמוטריץ': כל עוד שדה התעופה הצבאי ממשיך לטוס, אז מה הבעיה שגם האזרחים ימשיכו לטוס?

קארין אלהרר: בבקשה, את יכולה להסביר לי?

<דפנה עין דור: אני יכולה להסביר מה שהסבירו לנו בוועדה בראשותו של מנכ"ל משרד ראש הממשלה, הגיע נציג.

<דפנה עין דור: יש עניין שצריך לטהר את הקרקע.

<דפנה עין דור: האזור - - -

קארין אלהרר: לא צריך לטהר את הקרקע הצבאית?

<דפנה עין דור: לא.

<דפנה עין דור: כאילו, בבדיקות שהם עשו, הבעיה המרכזית היא באזור האזרחי.

בצלאל סמוטריץ': מתחילים מיד בטיהור הקרקע?

<דפנה עין דור: מתחילים, יש עניין של קידוחי ניסיון.

<דפנה עין דור: אני מצטטת, אני מתנצלת, תחום הניסיון שלי הוא ממש לא בתחום הזה, אבל הטענות שהיו נשמעות מאד משכנעות והיו מאד - - -

מאיר יצחק הלוי: הן מאד לא משכנעות, דפנה.

מאיר יצחק הלוי: מאד לא משכנעות.

קארין אלהרר: סליחה.

מאיר יצחק הלוי: זה לזרוק - - - אין לו משכנעות.

<דפנה עין דור: זה לא התחום של משרד התחבורה, אני רק - - -

קארין אלהרר: מכיוון שמנכ"ל משרד ראש הממשלה לא נמצא כאן ולמרבה הצער לא הצליח לשכנע אותנו בטענות שלו, שנשמעו בפני משרד התחבורה, אז אנחנו לא יכולים לשקול את הטיעון הזה בכלל.

<דפנה עין דור: אבל היו טיעונים, שהוא יסביר בעצמו.

קארין אלהרר: גברתי, יכול מאד להיות שהטיעונים משכנעים.

קארין אלהרר: קשה לי להשתכנע באמצעות פרוקסי.

קארין אלהרר: ולכן הוא יגיע לכאן בדיון שיתקיים בחודש יולי ויסביר לנו ולתושבי אילת כיצד התקבלה ההחלטה ומה הפתרונות האמיתיים והישימים שהוא מתכוון להציע לתושבים.

קארין אלהרר: תודה רבה לכולם.

קארין אלהרר: הישיבה נעולה.